Kenapa Pok Ya Cong Codei Tular Di Kalangan Netizen?

Hari ini saya ingin berkongsi sedikit ulasan tentang drama Pak Ya Cong Codei karya Sabri Yunus yang sedang viral diperkatakan oleh netizen.(Buat yang belum tonton, MALAM INI Astro akan mengulang-tayang drama ini di Astro Citra jam 8.00 malam).

Ramai yang menyatakan sokongan kepada drama ini. Malah, ada yang mengatakan ia adalah karya terbaik Sabri Yunus. Seriously saya katakan drama ini sangat bagus dan seronok untuk ditonton.

Antara sebab yang menjadikan karya ini seronok untuk ditonton adalah kerana temanya sedikit berbeza berbanding recycle plot drama sedia ada.

Penonton mungkin sudah muak dengan kisah cinta tiga segi atau kisah suami main kayu tiga yang sering dihidangkan kepada mereka.

Uniknya, Sabri Yunus menghidangkan kepada kita tentang kisah seorang gangster ‘kongsi gelap kampung’ gedebe yang jarang diangkat dalam sesebuah telefilem atau drama.

Kalau kita melihat kepada sosio-politikal masyarakat Melayu-Islam sebelum ini, kegiatan kongsi gelap berperanan sebagai salah satu saluran untuk menyelesaikan masalah dan tekanan yang timbul pada masa tersebut.

Sejarah membuktikan bahawa wujudnya kongsi gelap/pakatan yang memainkan peranan dan bertindak setelah komunitinya menghadapi tekanan dan penindasan yang mengganggu kehidupan normal mereka. Pada kebiasaannya, akan ada ikon/ketua yang menunjangi gerakan anti penindasan tersebut, yang disanjung dan disegani oleh orang bawahan dan juga musuh. Antara yang biasa kita dengar ialah seperti kisah Kumpulan Parang Panjang di Tanjung Tualan, kisah Kiyai Selamat di Negeri Sembilan, kisah Kongsi Gelap Tuan Bulat di Perlis dan kisah Kongsi Gelap Sungai Perak di Perlis.

Dalam drama Pak Ya Cong Code ini, Sabri Yunus cuba mengangkat isu gangster ini tetapi dalam nada yang lain dari yang lain.

Ya, drama ini adalah sebuah drama yang lari daripada tipikal dunia gangster yang biasa kita tonton.

Biasa kalau kita tengok filem gangster ‘acuan Malaysia’ wajib wataknya cakap pelat-pelat cina dan cakap mesti maki-maki, jerit-jerit tak tentu hala 24 jam, tetapi dalam drama Pak Ya Cong Code ini dunia gangsternya nampak lebih tenang tetapi kita nampak cukup aura gedebenya.

Cukup sekadar bermisai tebal dan bertatu harimau bertatu didada tetapi melalui intonasi percakapan, gesture tubuh dan perwatakan cukup memberi gambaran kepada kita bahawa Pak Ya adalah seorang gedebe besar di Kelantan.

Dialog sinikal dan mendalam dalam loghat Kelate membuatkan karya ini amat dekat dengan masyakat kita.

Apa yang menariknya tentang drama ini ialah biasa kalau kita tengok drama melayu, asal watak perempuan je wataknya biasa kena rogol, kena tinggal tak bertali, selalu kena pukul, lemah, kena kahwin paksa tetapi dalam drama ini watak lelaki gedebe macam Pak Ya, ‘dikuasai’ dan dimanipulasi oleh ‘kuasa perempuan’.

Sabri menafikan elemen patriarki dalam drama ini. Patriarki ialah sistem sosial yang meletakkan lelaki sebagai dominasi dalam segala perkara. Sebaliknya Sabri cuba menghuraikan kepada kita bahawa betapa hebatnya kelembutan feminisme berjaya meleburkan ke’gebe’an seorang lelaki seganas Pak Ya yang mempunyai rekod gangster masa zaman silamnya.

Ini kita nampak dalam beberapa scene seperti scene Pak Ya sanggup biarkan Dato Sahak tunggu lama sebab nak makan masakan bini dia dan, Pak Ya punyalah bersungguh nak selesaikan kerja dia awal sebab tak sabar nak jumpa bini tapi last-last dia yang kena game dengan bini dia.

Melalui drama ini, kita nampak bahawa garis halus ke’gedebe’an seorang gangster ialah wujudnya nilai kemanusiaan kerana gangster juga adalah manusia yang mempunyai naluri kekeluargaan dan kasih sayang. Bukan kerja nak bergaduh aje 24 jam.

Saya suka bagaimana Sabri berdakwah dalam karyanya ini. Tidak perlu berhujah atau berkhutbah panjang tetapi kita faham Sabri menerapkan elemen Islamik in dalam karyanya.

Contohnya, ketika babak antara Pok Ya dengan kawannya dari Siam yang mengkhianatinya, Pak Ya sangat redha dan percaya kepada takdir Tuhan. Kita sebagai hamba hendaklah meyakini bahawa semua yang berlaku dalam dunia ini, samada baik ataupun buruk adalah didalam kekuasaan Tuhan.

Dalam masa yang sama, Sabri cuba mengajak penonton supaya sentiasa melakukan kebaikan samada besar atau kecil. Ini kita nampak dalam scene Pak Ya memberikan RM40,000 kepada Rasydan dan memberikan RM100 kepada bekas gangster yang pernah dimusuhinya.

Mesej paling penting yang cuba Sabri sampaikan ialah sehebat manapun, se’gedebe’ manapun kita masa muda, nanti bila sampai masa kita tua, istilah ‘gedebe’ atau gangster ini akan hilang daripada kita. Masa kita di atas/kuat mungkin kita disanjung, tetapi masa kita tua/lemah, adakah kita masih disanjung? Dan, adakah title gedebe ini akan dibawa sampai mati?

Daripada sudut kualiti lakonan, saya rasa Sabri Yunus telah memberikan 100% menyebabkan telefilem ini sampai kepada jiwa penonton. Manakala watak-watak sidekick juga berjaya mencorak warna filem ini menjadikannya sangat seronok untuk ditonton.

Jadi, kepada yang belum menonton, jom kita sama-sama sokong karya yang bagus dan berkualiti ini.


Squidworm: ‘Sotong’ Aneh Di Dasar Laut

Pada tahun 2007, sebuah eksplorasi dasar laut yang djalankan oleh para penyelidik marin iaitu BPR Hydrographer Presbitero (pihak Filipina) dan Scripps Institution of Oceanography di Laut Celebes, iaitu laut di tengah-tengah antara selatan Filipina dan Indonesia, mereka menemui spesis hidupan laut yang aneh dan unik. Kemudian pada 2012, mereka datang lagi ke laut tersebut tapi datang untuk merakam spesis makhluk aneh itu.

Boleh tonton rakaman di sini:

Ketua penyelidikan bernama Karen Osborn memberitahu bahawa rupa makhluk yang ditemui di kedalaman 2,912 meter itu seperti sotong: mempunyai sesungut yang bergerak persis seperti sesungut sotong, dan mempunyai kepala kon yang juga serupa dengan kepala kon sotong. Namun yang bezanya adalah kepala kon ‘sotong; ini dikeliling oleh sirip yang berayun mengikut tempoh bergilir, seperti mengayuh dayung atau menari.

‘Sotong’ ini tidak seperti spesis sotong yang biasa ditemui. Ia hidup sendirian tanpa individu lain berkomunikasi dengan ‘sotong’ ini dan ia bebas berenang tanpa hiraukan pemangsa yang berpotensi menyerangnya. Para pengkaji marin tertarik dengan keberadaan makhluk kecil dan aneh ini berkeliaran di dasar laut.

Apakah sebenarnya ‘sotong’ itu? Adakah ia salah satu ahli keluarga sotong yang telah lama tidak diketahui ramai?

Sebenarnya, nama saintifik ‘sotong’ itu adalah Teuthidodrilus samae, dikenali sebagai cacing sotong (squidworm). ‘Sotong’ ini berasal dari keluarga cacing marin bernama Acrocirridae. Hanya spesis ‘sotong’ ini saja berada dalam kumpulan genus Teuthidodrilus. Jadi, makhluk ini adalah spesis cacing marin, walaupun rupanya seperti sotong.

Dianggarkan cacing ini mampu membesar sehingga 9.4 cm mengikut pemerhatian spesimen, mungkin ia mampu membesar melebihi ukuran tersebut. Badannya lutsinar sehingga kitab oleh milihat organ dalaman cacing tersebut.

‘Kon kepala’ atau badan cacing sotong ini mempunyai 25 pasang sirip berbentuk dayung berbulu, dinamakan sebagai notopadia. Panjang notopadia hanyalah 15 milimeter yang berfungsi dalam mekanisme renang. Bahagian bawah badan iaitu kepala cacing mempunyai 5 pasang sesungut yang panjangnya 68 milimeter. 4 pasang sesungut berfungsi sebagai organ pernafasan dan sentuhan, manakala sepasang lagi berfungsi sebagai ‘mulut’ cacing.

Habitat cacing sotong ini adalah kawasan kedalaman 2,000 meter ke bawah dan dietnya adalah kumpulan mikroorganisma dan serpihan bangkai dasar laut bernama ‘marine snow’. Kelakuan dan cara hidup cacing masih tidak diketahui dan sedang dikaji. Menurut Osborn, sebanyai 16 buah specimen dikesan dan hanya 7 spesis makhluk dasar laut saja yang dapat dipungut, termasuklah cacing sotong ini. Keenam-enam spesis makhluk ini dikatakan berkait juga dengan keluarga cacing marin.

Pembaca juga boleh tonton lagi rakaman penemuan hidupan laut termasuk cacing sotong di dasar laut Pulau Galapagos:

RUJUKAN:

Osborn, Karen J.; Madin, Laurence P.; Rouse, Greg W. (2010). “The remarkable squidworm is an example of discoveries that await in deep-pelagic habitats”. Biology Letters. 7 (3): 449–453.

Young, Ed. (23 November 2010). “Meet the squidworm: half-worm, half-squid… er, actually all-worm”. National Geographic. Retrieved from 19 September 2020. https://www.nationalgeographic.com/…/meet-the-squidworm-ha…/


Bagaimana Sparta Melatih Tentera Mereka Dari Kecil?

Sparta sememangnya tersohor dengan keunggulan mereka di medan pepe.rangan. Barisan phalanx dianggap sebagai infantri yang sukar ditandingi, khusus kerana disiplin mereka yang jitu sekali gus menggamit kekaguman sejarawan kontemporari dan kini.

Keunggulan mereka ini banyak disumbangkan oleh sistem pendidikan mereka yang melorongkan kanak-kanak lelaki supaya menjadi pahlawan yang terampil dan kanak-kanak perempuan mereka membesar sebagai wanita yang mampu melahirkan seorang perajurit handalan.

Sparta bagaimanapun pada mulanya tidaklah begitu berbeza dengan negara-negara kota Yunani yang lain. Sejarahnya boleh dijejaki dari kurun ke-9 Sebelum Masehi. Ia bermula sebagai kota biasa, tidak masyhur dengan ahli falsafah mahupun artisan seperti negara kota lain. Namun masih, Sparta tetap membudayakan tradisi berpuisi yang kuat.

Sekitar tahun 700 Sebelum Masehi, sejarah Sparta mengalami perubahan ketara. Sekitar waktu itu, mereka menak.luki Messenia. Warga Messenia kemudian diserap ke dalam populasi Sparta sebagai ham.ba, atau biasanya disebut sebagai helot. Helot umumnya berkongsi latar belakang yang sama, justeru hal ini membangkitkan solidariti sesama mereka. Hal itu jugalah yang mendorong helot untuk beberapa kali bangkit menen.tang Sparta.

Disebabkan itu, wara Sparta makin lama makin menumpukan perhatian pada kesiapsiagaan warga kotanya dalam menghindari sebarang bentuk an.caman mahupun penen.tangan. Kehadiran helot yang ramai untuk melakukan kerja-kerja harian juga membolehkan Sparta menubuhkan pasukan ten.tera tetap. Dasar ini diperkuat lagi dengan pembentukan sistem latihan keten.teraan yang disebut sebagai agoge.

Agoge menyediakan program latihan yang direka khusus untuk membentuk jati diri kanak-kanak Sparta menjadi pahlawan berjiwa kental dan setia terhadap tanah tumpah darah mereka. Di Sparta, kanak-kanak lelaki akan dibesarkan oleh ibu masing-masing sehingga usia 7 tahun.

Pada usia tersebut, mereka akan dimasukkan ke dalam agoge. Di sana, mereka diajar membaca, menulis, menyanyi, menari, moraliti, dan sejarah. Mereka juga dididik supaya mempunyai daya tahan fizikal dan mental yang kuat.

Posyen makan di agoge relatif sedikit, namun tidaklah sampai membawa kepada kebu.luran. Sekadar cukup untuk membuatkan mereka berasa lapar sepanjang dalam latihan. Untuk mendapatkan makanan yang lebih, mereka perlu cu.ri-cu.ri makan. Namun jika tertang.kap, huku.man keras akan dikenakan.

Dasar sebegini bertujuan mendidik mereka tentang kemahiran mengendap – suatu kemahiran yang amat penting bagi seorang ten.tera. Sepanjang berada di agoge juga, mereka cuma dibekalkan dengan sehelai pakaian tanpa sebarang kasut. Semuanya bagi menguatkan tapak kaki. Kononnya, ten.tera Sparta yang berkaki ayam mampu berlari jauh lebih lama berbanding ten.tera Yunani lain yang lengkap berkasut.

Latihan di agoge kebiasaannya tamat sesudah mereka mencapai usia 16 tahun. Kemudian, mereka akan menjalani latihan tambahan selama beberapa tahun – biasanya sehingga menginjak usia 20 tahun. Pada usia tersebut, mereka akan diserap ke dalam pasukan ten.tera tetap Sparta dan meluangkan hidup di barak bersama rakan-rakan yang lain.

Tempoh perkhidmatan sebagai ten.tera tetap ini selalunya berpanjangan sehingga usia 30 tahun. Pada umur itu, mereka akan diiktiraf sebagai warganegara penuh dan digalakkan supaya berkahwin. Sparta bagaimanapun mengelaskan kesemua lelaki berusia 20 hingga 60 tahun sebagai ten.tera yang boleh dikerah pada bila-bila masa.

Tidak seperti negara-negara kota Yunani yang lain, kaum wanita di Sparta tidak dikurung di dalam rumah. Mereka sebaliknya dibenarkan untuk menyertai acara-acara kesukanan seperti berlari, bergusti, melempar cakera, dan melontar tombak.

Bagi penduduk Sparta, penting bagi kaum wanita mereka kekal cergas dan sihat sama seperti kaum lelaki bagi melahirkan bayi yang kuat. Selain kecergasan fizikal, mereka turut didedahkan dengan bidang muzik dan seni menari. Aktiviti-aktiviti dalam rumah seperti memintal bulu dianggap sebagai pekerjaan remeh justeru ia diserahkan kepada ham.ba-ham.ba wanita.

Sistem pendidikan di Sparta dikagumi di seluruh Yunani, termasuklah oleh warga Athens yang berseteru dengannya. Oleh kerana itu, tidak pelik jika orang luar menyertai agoge. Xenophon si sejarawan dari Athens misalnya, menghantar dua orang anak lelakinya untuk berlatih di sana. Apa yang diperlukan cuma penajaan daripada warga Sparta itu sendiri.

Walaupun sistem pendidikan Sparta dilihat agak sempit berbanding negara-negara kota lain kerana menumpu sepenuhnya pada bidang keten.teraan, ia berjaya menuai keberhasilan kerana melahirkan kota ampuh yang mampu membekalkan ten.tera-ten.tera yang berupaya mendepani lawan segagah Empayar Achaemenid.

TERJEMAHAN
Caleb Strom. (14 Mac 2019). Spartan Soldier from Birth: Growing Up in a City of Warriors. Ancient Origins.
https://www.ancient-origins.net/history-ancient-traditions/spartan-soldiers-0011616


Penubuhan Malaysia Lebih Sukar Daripada Kemerdekaan

Hari Malaysia bukan sekadar hari cuti tambahan.

Ia hari untuk memperingati kelahiran sebuah negara-bangsa baharu (new nation) bernama Malaysia.

Dan kelahiran new nation ini sedikit pun tak mudah. Malah lebih mencabar berbanding merdeka dari British.

Kalau nak merdeka kita perlu lawan British saja. Malah tak perlu lawan sangat pun, boleh berunding. British selepas Perang Dunia Kedua (1939-1945) dah nyawa-nyawa ikan. Decolonization soal awal atau lambat saja.

Penubuhan Malaysia lain. Kita kena berdepan dengan banyak musuh sekali gus. Musuh yang tak mahu berunding. Musuh yang dimotivasi oleh “irredentism” yang tak rasional.

Irredentism merujuk kepada gerakan nasionalis untuk membina negara yang lebih besar dari wilayah yang sedia ada. Macam irredentis Greece nak bina “Greater Greece” (Megali Idea) yang berpusat di Constantinople. Tu yang asyik bergaduh dengan Turki.

Irredentism berbeza dengan tuntutan wilayah yang biasa. Tuntutan biasa bersandarkan asas-asas undang-undang seperti perjanjian. Irredentism berdasarkan romantisme sejarah silam dan sentimen “satu bangsa, satu negara”.

Nasionalis Indonesia termasuk Presiden Sukarno menaruh cita-cita “Greater Indonesia” atau Indonesia Raya berdasarkan wilayah Majapahit yang merupakan empayar paling agung yang pernah wujud di bumi Indonesia.

Di Malaya pun ada ramai nasionalis (kebanyakannya dalam Parti Kebangsaan Melayu Malaya / PKMM) yang nak bergabung dengan Indonesia jadi “Melayu Raya”. Tapi tepuk sebelah tangan je lah. Dah gabung nanti tak ada lah Melayu Raya. Bila masa Sukarno mengaku Melayu.

Pada tahun 1961-1962, Indonesia melancarkan Operasi Trikora untuk menawan Papua Barat yang masih berada di bawah penjajahan Belanda, menamakannya semula sebagai Irian Jaya. Kemudian pada tahun 1974, Indonesia terus menakluk Timor-Leste apabila penjajah Portugis berundur.

Jadi boleh bayangkan kalau British berundur dari Sabah, Sarawak dan Brunei, Indonesia akan terus kerahkan tenteranya untuk take over seluruh Borneo.

Nasionalis Filipina pula mengidamkan “Greater Philippines” (Filipina Raya) atau Filipina Irredenta yang merangkumi Sabah. Presiden Diosdado Macapagal mula mengeklaim Sabah pada tahun 1962, mendakwa Filipina sebagai pewaris kedaulatan Sabah dari Kesultanan Sulu.

Tengok Indonesia Raya, Filipina Raya, Brunei pun nak raya juga. Brunei Raya (Greater Brunei) yang diperjuangkan oleh Ahmad Muhammad Azahari (pemimpin Parti Rakyat Brunei) meliputi Sabah dan Sarawak yang pernah dikuasai oleh Kesultanan Brunei dulu-dulu.

Tapi Sultan Brunei rasa “Lesser Brunei” pun not bad, siap nak menggangotai Malaysia. Maka Azahari melantik diri sebagai perdana menteri “Federasi Kalimantan Utara” dan melancarkan pemberontakan pada Disember 1962. Gagasan Brunei Raya terkubur selepas pemberontakan dipatahkan.

Kalau bukan sebab Malaysia ditubuhkan, cita-cita tiga negara ini pasti akan membawa kepada p3rang dan konflik. Borneo akan jadi medan P3rang Dingin kedua di Asia Tenggara selepas Indochina, atau macam Syria yang tersepit antara kuasa-kuasa serantau (Saudi, Iran, Turki, Israel).

Tapi mujurnya semua itu tak berlaku. Apa yang berlaku ialah Malaysia ditubuhkan pada 16 September 1963 dengan menggabungkan Malaya, Singapura, Sarawak dan Sabah.

Dan tarikh asal penubuhan Malaysia dalam Perjanjian Malaysia (Malaysia Agreement) adalah 31 Ogos 1963. Tapi Indonesia dan Filipina tak setuju dengan penubuhan Malaysia sebab masing-masing mengintai wilayah Sarawak dan Sabah.

Indonesia dan Filpina mengadu dekat Pertubuhan Bangsa-Bangsa Bersatu (United Nations) bahawa penubuhan Malaysia tak selari dengan prinsip “national self-determination”. Mereka mempertikaikan hasil tinjauan Suruhanjaya Cobbold. Maka penubuhan Malaysia ditundakan.

Dan tinjauan dibuat, pada 14 September 1963, Setiausaha Agung PBB, U Thant mengesahkan (“ascertain”) bahawa penubuhan Malaysia menepati prinsip self-determination. Malaysia boleh jalan terus pada 16 September 1963.

Sebab tu kita ada Jalan U Thant.

Tapi Indonesia dan Filipina masih tak puas hati, malah memutuskan hubungan diplomatik dengan Malaya dan tak nak iktiraf Malaysia.

Kedutaan Malaya (kini kedutaan Malaysia) di Jakarta dan konsulat di Medan dis3rang dan dibakar. Rakyat Malaysia yang patriotik pun balas dengan berdemo di hadapan Kedutaan Indonesia.

Khalid Yunus dan Samy Vellu yang masing-masing berumur 20 dan 27 tahun siap panjat kedutaan turunkan bendera Indonesia, naikkan bendera Malaysia. Ni baru orang muda keras melawan, bukan berbunyi kat Twitter dan Facebook je.

Sukarno meneruskan Konfrontasi yang dilancarkan pada Januari 1963. Konfrontasi tu confrontation lah. Cuma orang Indonesia ambil terus dari Bahasa Belanda “confrontatie”. Macam prestasi dari “prestatie”, bukan “prestation” (tak sama maksud dengan prestasi).

Sukarno tak puas hati Tunku seolah-olah sailang Indonesia Raya dengan gagasan Malaysia. Tapi dia cover line dengan mendakwa Malaysia sebagai “boneka nekolim” (neokolonialisme-kolonialisme-imperialisme) yang dipergunakan oleh British untuk mengepung Indonesia.

Sukarno menghasut rakyat Indonesia untuk benci Malaysia. Kempen “Ganyang Malaysia” dilancarkan (ganyang tu perkataan Jawa bermaksud “memakan mentah-mentah”, “mengunyah”).

“Musuh kepada musuh adalah kawan saya”. Sukarno disokong oleh kuasa-kuasa komunis iaitu Soviet dan China yang juga mengintai Borneo. Parti Komunis Kalimantan Utara (NKCP) yang disokong oleh China memberi bantuan kepada pasukan tentera Indonesia untuk mencerobohi Sarawak & Sabah.

Kawasan yang bersempadanan dengan Indonesia jadi sasaran, macam Serian di Sarawak & Tawau di Sabah. Ser4ngan pertama dilancarkan ke atas balai polis Tebedu di Serian pada 12 April 1963. Koperal John Ramek jadi bunga bangsa yang pertama gugur akibat ser4ngan 10 tentera Indonesia.

Manakala ser4ngan yang paling teruk berlaku di Tawau pada 29 Disember 1963 apabila tentera Indonesia meledakkan grenade di pos tentera Rejimen Askar Melayu Diraja (RAMD) di Kalabakan. 8 anggota RAMD terkorban, namun ser4ngan berjaya dipatahkan.

Lagu Perajurit Tanah Air (“Inilah barisan kita”) dicipta zaman Konfrontasi untuk naikkan semangat anggota keselamatan Malaysia. Lirik “siap sedia berkorban” “andai kata kami gugur semua” gambaran betapa getirnya suasana. Bila-bila masa polis & tentera boleh gugur diser4ng musuh.

Malaysia dapat bantuan ketenteraan dari British dan negara-negara Komanwel terutamanya Australia dan New Zealand. Tentera Malaysia pun bukan calang-calang. Rejimen Renjer Diraja di Sarawak penuh dengan wira Dayak seperti Kanang Anak Langkau. Memang tak ada chance lah Indonesia.

Kegagalan Indonesia di Borneo membuat Sukarno mengalihkan fokus ke Semenanjung. Tentera payung terjun Indonesia mendarat di tempat macam Labis dan Pontian di Johor. Tapi semua kena tapau dengan RAMD dan Gurkha (Nepal berkhidmat untuk British).

Konfrontasi mengorbankan seramai 114 askar Malaysia & Komanwel, 36 orang awam Sarawak, dan hampir 600 tentera Indonesia. Rasa tidak puas hati terhadap Sukarno meningkat, lagi-lagi tindak-tandukya yang pro-komunis. Sukarno digulingkan oleh Suharto susulan peristiwa 30 Sept 1965.

Pada 11 Ogos 1966, Malaysia dan Indonesia menandatangani perjanjian perdamaian menamatkan Konfrontasi dan mendirikan hubungan diplomatik. Setahun selepas itu, ASEAN ditubuhkan. P3rang-mem3rang tidak lagi jadi norma di rantau Asia Tenggara.


Langkawi Pernah Menjadi Pelabuhan Kerajaan Kuno Kedah

Negeri Kedah Darul Aman merupakan sebuah negeri purba yang muncul sebagai sebuah tamadun terawal dunia di rantau Asia Tenggara sejak lebih kurang abad ke-8 Sebelum Masihi. Ini dibuktikan dengan penemuan pelbagai artifak industri tamadun Zaman Besi di Sungai Batu dan di kawasan hulu Sungai Muda seperti bahan mineral besi yang diproses dari lombong purba berhampiran dan juga relau tanah liat yang digunakan untuk memprosesnya.

Selain itu, negeri Kedah juga terkenal sebagai tempat persinggahan pedagang yang terletak di tengah-tengah jalur perdagangan dunia di antara timur dengan barat, dan juga utara dengan selatan yang mula berlangsung secara rancak sekitar kurun-kurun awal Masihi. Ini berlaku sebagai lanjutan aktiviti perekonomian Zaman Besi Kedah yang mula menarik kedatangan para pelayar ke pelabuhannya di sekitar Lembah Bujang. Lembah Bujang menjadi maju kerana ia dihubungkan juga dengan dagangan yang dating dari pelabuhan pantai timur semenanjung seperti Senggora dan Patani(Langkasuka).

Kawasan pesisir maritim Kedah justeru merupakan pintu masuk utama para pelayar yang ingin membawa dagangan mereka melintasi Selat Melaka, atau juga sebagai pintu masuk untuk melintasi jalan rentas semenanjung yang lebih digemari sebagai jalan pintas alternatif yang lebih praktikal akibat kemahiran pelayaran melintasi geografi selat yang masih lemah dan juga kemungkinan ancaman lanun laut.

Salah satu kawasan pesisir yang mesti ditempuhi dahulu oleh para pelayar dari seluruh pelusuk dunia ke Kedah tidak lain tidak bukan adalah Pulau Langkawi dan ia wujud seolah-olah sebagai sebuah pusat ‘imigresen’ sepanjang zaman. Para pelayar menjadikannya sebagai sebuah pelabuhan pembekal bahan keperluan untuk meneruskan perjalanan seperti minuman, makanan dan kayu api, pelabuhan pembekal sumber dagangan seperti hasil semulajadi laut atau hutannya dan hasil pertanian seperti lada hitam. Ini menjadikan Langkawi sebagai lokasi yang ideal untuk didiami sama ada oleh orang tempatan atau para penghijrah dari negeri lain.

Kedudukan utama Pulau Langkawi ini dapat ditemukan terutamanya di dalam pelbagai riwayat-riwayat lama negeri Kedah. Sumber-sumber hikayat seperti Hikayat Merong Mahawangsa mengabadikan memori mengenai peranan pulau tersebut seperti yang telah dinyatakan sejak zaman purba. Hikayat tersebut menceritakan kisah bagaimana Raja Merong Mahawangsa iaitu menurut satu versi sebagai pemerintah pertama di Kedah mula-mula sekali tiba di negeri tersebut melalui Langkawi.

Baginda menurut riwayat romansi itu yang persis saduran Hikayat Seribu Satu Malam telah singgah di ‘Langkapuri’, sedang dalam misi untuk menyelamatkan Putera Raja Rum(Rum dalam tradisi persuratan Melayu-Islam asalnya merujuk kepada rantau Hellenistik Yunani, Anatolia dan Parsi) yang karam di sekitar Kedah ketika mereka dalam perjalanan untuk dikahwinkan dengan Puteri Raja China.

Puteri tersebut telah dilarikan oleh seekor Garuda jadian sakti lalu disorokkan di Langkawi. Garuda itu jugalah yang bertanggungjawab mengaramkan kapal Putera Rum namun tanpa pengetahuannya putera dan puteri tersebut telah ditakdirkan untuk bertemu di Langkawi dan akhirnya berjaya diselamatkan dan dikahwinkan.

Raja Merong Mahawangsa yang memainkan peranan yang penting dalam peristiwa tersebut sebelum menubuhkan kerajaan pertama di negeri Kedah dan mungkin di seluruh Semenanjung Tanah Melayu berkemungkinan adalah individu yang sama dengan tokoh bernama Maharaja Darbar Raja yang muncul dengan peranan yang sama di dalam hikayat At-Tarikh Silsilah Negeri Kedah.

Meskipun kisah romansi dua putera-puteri tersebut tidak wujud di dalamnya namun maklumat mengenai kedatangan raja pertama Kedah dari Parsi mungkin dapat dikaitkan dengan peranan Raja Merong yang juga datang dari negeri ‘Atas Angin’ di Benua Rum.

Apa yang paling menarik di sini adalah selain sumber daripada hikayat-hikayat tersebut, kisah lisan yang diperturunkan bergenerasi lamanya telah menamakan sebuah formasi semulajadi tanjung yang terletak paling utara di Pulau Langkawi sebagai Tanjung Gemerun. Tanjung ini yang juga dipanggil Tanjung Kemarong kononnya telah dinamakan bersempena dengan berlabuhnya kapal kenaikan raja pertama negeri Kedah tersebut sebelum baginda mendarat dan membentuk kerajaan pertama di Langkasuka di hulu Sungai Muda.

Kedua-dua hikayat yang telah dinyatakan hanya kekurangan maklumat dari segi pentarikhan peristiwa namun berkemungkinan ia dapat didokong oleh riwayat yang datang dari hikayat Tarikh Fathani yang menyatakan bahawa negeri Langkasuka dan keluarga diraja Mahawangsa yang menjadi pemerintah pertama di Kedah dan Patani muncul sekitar abad ke-5 Masihi. Maka kehadiran Raja Merong dan Maharaja Darbar Raja di Kedah dan Langkawai berkemungkinan adalah pada sekitar tahun 400-an Masihi.

Beberapa ratus tahun kemudian, Kedah terus berkembang maju seiring dengan peranan Pulau Langkawi meskipun ia telah memeluk agama Islam sejak 1136 Masihi dan bertukar menjadi sebuah kesultanan Melayu. Kedah dan Langkawi merupakan pengeluar utama hasil pertanian komoditi antarabangsa dalam bentuk lada hitam bersama-sama dengan peranan Kesultanan Samudera-Pasai yang terletak di seberang Selat Melaka. Lada hitam ini digilai oleh para pedagang dari Eropah dan juga dari China.

Perkembangan perdagangan yang pesat di Kedah mencapai kemuncaknya pada abad ke-17 dan ke-18 Masihi bersama-sama peranan Kesultanan Aceh Darussalam. Kedah dan pelabuhannya berpusat di sekitar daerah-daerah utara seperti Perlis, Kubang Pasu dan Kota Setar dan pada ketika ini Pulau Langkawi menjadi pintu masuk utama yang bukan sahaja disinggahi untuk tujuan pelayaran namun juga sebagai kubu pertahahanan terpenting Kedah dari arah laut.

Didalam At-tarikh Silsilah Negeri Kedah peranan Langkawi pada era tersebut banyak dinyatakan dan yang paling penting adalah pada zaman awal pembentukan kesultanan dimana sebuah kota pentadbiran telah diasaskan di Langkawi dibawah pentadbiran Tunku Laksamana Kedah bernama Tunku Sulaiman iaitu anakanda kepada Sultan Muzaffar Shah I yang pertama sekali memeluk Islam pada tahun 1136 Masihi.

Lokasi kota ini masih menjadi tanda tanya namun lokasi tradisinya berkemungkinan terletak di tapak Kampung Raja di hilir Padang Matsirat. Dipercayai kawasan berbukit di Kuala Teriang merupakan tapak sebuah kubu pertahanan lama dari zaman tersebut. Jumpaan pelbagai seramik China di sepanjang lembah Sungai Melaka mengukuhkan fakta bahawa kawasan ini merupakan pusat penempatan dan perdagangan utama pada suatu ketika dahulu.

Pada sekitar tahun 1721 pula, menurut At-Tarikh Silsilah Negeri Kedah, Langkawi sekali lagi telah menjadi tarikan kepada satu peristiwa besar iaitu sambutan kepulangan Sultan Muhammad Jiwa Zainal Adilin II yang telah berkelana mendalami ilmu agama di Malabar(atau Kerala, India hari ini) selama beberapa tahun. Baginda telah disambut oleh para menteri Kedah yang menemui baginda di Markhi(Mergui, Selatan Myanmar moden) untuk memaklumkan kemangkatan ayahanda baginda dan keinginan untuk menabalkan baginda sebagai sultan yang baharu.

Kapal-kapal dari Kedah dan juga sebuah kapal jenis ‘baghalah’ seorang juragan Arab Muskat (Oman) yang dinaiki baginda telah singgah dahulu di Langkawi. Rakyat Kedah telah menyambut rombongan ini di sebuah selat yang hari ini merupakan pintu masuk kepada jeti Pekan Kuah. Bersempena dengan peristiwa tersebut maka masyarakat tempatan telah mengabadikan nama selat tersebut sebagai Selat Baghalah Tengku Muhammad Jiwa Balik, Selat Baghalah Balik atau Selat Beghala.

Kesemua kisah-kisah menarik dan bersejarah ini menjadi bukti dan inspirasi akan kepentingan Pulau Langkawi sebagai sebuah hab maritim bertaraf dunia yang amat berharga bagi negeri Kedah khususnya dan negara Malaysia amnya selain peranan Pulau Pinang.

Peranannya sentiasa relevan sebagai sebuah tempat persinggahan dan penempatan masyarakat dunia yang strategik bukan sahaja kerana sifatnya sebagai sebuah entrepot semulajadi sejak zaman purba, namun juga sebagai sebuah lokasi di mana alam semulajadinya berupaya menjadi sumber ekonomi dan perdagangan yang menguntungkan dan dengan tarikan keindahan yang berguna industry sektor pelancongan. Namun kesemua ini hanya dapat dieksploitasi secara jangka masa panjang jika latar alam semulajadi dan sejarah purbanya terus dipertahankan secara lestari.

RUJUKAN:


Cara Penganut Majusi Uruskan M*yat Mereka

Menurut kepercayaan serta tradisi di dalam fahaman Zoroastrian, menyatakan bahawa apabila manusia itu m4ti, tubuh badannya dikatakan akan terkontaminasi oleh entiti syaitan serta dianggap tidak lagi suci.

Jadi untuk menghalang daripada kontaminasi itu terjadi, penganut Zoroastrian bertindak melakukan sebuah upacara atau ritual bagi ‘menyucikan’ m4yat tersebut.

Penyucian dilakukan dengan mendedahkan m4yat itu kepada elemen persekitaran serta membiarkan m4yat tersebut dimakan oleh burung hering. M4yat itu akan diletakkan di bahagian paling atas sebuah menara yang dikenali sebagai Dakhma.

Dakhma ini adalah struktur binaan seperti sebuah menara dan di puncaknya pula terdapat binaan lantai yang rata. Menurut tradisi yang telah dilakukan sejak 3000 tahun dahulu ini, m4yat-m4yat akan diaturkan pada bahagian atas menara tersebut dalam bentuk 3 bulatan.

May4t lelaki berada di bulatan paling luar, diikuti oleh m4yat wanita. Manakala bulatan paling dalam terdiri daripada m4yat kanak-kanak.

M4yat tersebut kemudian akan ditinggalkan serta dibiarkan untuk mer3put dengan aktiviti alam semulajadi, melalui hujan dan panas terik matahari atau dimakan oleh burung hering.

Selepas proses penyucian itu, tulang-tulang yang tinggal akan ditempatkan di sebuah kamar, dikenali sebagai “ossuary” yang berada berhampiran atau di dalam struktur Dakhma itu sendiri. Binaan “ossuary” atau kamar tempat simpanan tulang-belulang hasil daripada ritual ini, telah ditemukan bertarikh seawal tahun ke-4 dan ke-5 sebelum Masihi.

Dakhma atau menara yang sama turut wujud berhampiran bandar Mumbai, India. Namun Dakhma paling terkenal adalah menara yang dikenali sebagai “Tower of Silence”, terletak di negara Iran.

Selepas Iran menjadi sebuah negara yang membangun dan maju, pembesaran kota metropolitan meletakkan binaan Dakhma ini menghampiri pinggir bandar besar. Oleh sebab itu, sejak tahun 1970-an, penggunaan Dakhma untuk melakukan ritual penyucian itu telah menjadi satu kesalahan dari segi undang-undang Iran.

Perkara ini akhirnya telah memaksa penganut Zoroastrian untuk mengubah sedikit prosedur pengurusan m4yat mereka. Justeru itu, mereka mula menanam m4yat penganut dibawah lapisan konkrit untuk menghalang belakunya kontaminasi.

Walaupun menara atau Dakhma ini tidak lagi digunakan dalam upacara atau ritual penyucian Zoroastrian, ia boleh dilawati dan kini menjadi salah satu pusat tarikan pelancongan. Ini termasuklah binaan “Ossuary” atau kamar simpanan tulang-belulang itu.


Wakaf Sepanjang Ketamadunan Islam

Bila sebut tentang wakaf, ia merupakan antara cabang kekuatan ekonomi umat Islam bermula dari zaman Rasulullah s.a.w. Institusi ini merupakan tunjang kepada kejayaan jaminan sosial Islam. Peranan wakaf bukan setakat peluang menabur bakti di jalan Allah s.w.t tetapi juga memberi impak kebaikan yang besar kepada umat Islam amnya. Sejarah institusi wakaf ini merupakan sesuatu yang panjang bukan saja pada zaman Rasulullah tetapi sebenarnya bermula pada zaman Nabi Ibrahim a.s.

Allah s.w.t berfirman dalam ayat 96, Surah Ali Imran, “Sesungguhnya rumah ibadat yang mula-mula dibina untuk manusia (beribadat kepada Tuhannya) ialah Baitullah yang di Makkah yang berkat dan (dijadikan) petunjuk hidayah bagi umat manusia.” Menurut sesetengah ulama, Kaabah yang dibangunkan Nabi Ibrahim a.s dan Nabi Ismail a.s serta dilestarikan oleh Nabi Muhammad s.a.w merupakan wakaf pertama yang dikenali manusia dan dimanfaatkan bagi kepentingan agama. Ini kerana bangunan tersebut dibina sebagai wakaf pertama demi kepentingan agama Islam dan bersesuaian dengan agama Nabi Ibrahim a.s yang sebenar iaitu Islam.

Ada juga berpandangan permulaan institusi wakaf ini bermula pada era Rasulullah s.a.w. Ianya dimulakan dengan pembinaan masjid pertama Islam iaitu Masjid Quba semasa peristiwa penghijrahan baginda dan Abu Bakar As-Siddiq r.a ke Madinah. Masjid tersebut dibina di atas dasar taqwa dan dianggap wakaf pertama dalam Islam demi kepentingan agama. Selepas baginda sampai di Madinah, Nabi s.a.w membeli tanah anak-anak yatim dari Bani Najjar untuk membangunkan Masjid Nabawi dengan harga 800 dirham. Ini menunjukkan baginda juga mewakafkan tanah untuk pembangunan masjid.

Perintah pensyariatan wakaf berlaku pada tahun kedua Hijrah menerusi firman-Nya dalam ayat 92, Surah Ali Imran, “Kamu tidak sekali-kali akan dapat mencapai (hakikat) kebajikan dan kebaktian (yang sempurna) sebelum kamu dermakan sebahagian dari apa yang kamu sayangi. Dan sesuatu apa jua yang kamu dermakan maka sesungguhnya Allah mengetahuinya.” Menurut Rafi’, maksud kebajikan dalam ayat di atas merujuk kepada wakaf, satu-satunya ibadah yang dikelaskan sebagai sedekah jariah kerana kebaikan yang diperolehi pewakaf adalah ganjaran pahala yang berterusan walaupun selepas pewakaf berkenaan meninggal dunia dan selagi harta wakaf tersebut kekal dan terus dimanfaatkan.

Para ulama mempunyai dua pandangan siapa orang pertama yang mewakafkan harta mereka di jalan-Nya. Sesetengah berpandangan ia dilakukan oleh Rasulullah s.a.w sendiri semasa membangunkan Masjid Nabawi. Ini berdasarkan satu hadis yang diriwayatkan oleh Umar bin Syabah dari Amr bin Saad bin Muaz, “Kami bertanya siapa yang mula berwakaf dalam Islam? Orang Muhajirin mengatakan Umar terlebih dahulu berwakaf manakala orang Ansar mengatakan Rasulullah s.a.w yang terlebih dahulu berwakaf.” Para ulama merujuk kepada dua peristiwa wakaf membabitkan dua tokoh hebat ini. Pada tahun ketiga Hijrah, baginda pernah berwakaf tujuh kebun kurma di Madinah di mana menurut sebahagian ulama, petunjuk Nabi s.a.w berwakaf buat kali pertama.

Ada juga berpandangan ia dilakukan oleh Umar bin al-Khattab r.a berdasarkan satu hadis yang diriwayatkan oleh Ibnu Umar r.a, “Umar  telah mendapat sebidang tanah di Khaibar  kemudian dia datang menghadap Nabi S.A.W untuk meminta pendapat berkenaan cara menguruskannya, katanya: Wahai Rasulullah! Saya telah mendapat sebidang tanah di Khaibar. Saya belum pernah memperolehi harta yang lebih baik daripada ini. Baginda bersabda: Jika kamu suka, tahanlah tanah itu (wakafkanlah tanah itu) dan kamu sedekahkan manfaatnya. Lalu Umar mengeluarkan sedekah hasil tanah itu dengan syarat tanahnya tidak boleh dijual dan dibeli serta diwarisi atau dihadiahkan. Umar mengeluarkan sedekah hasilnya kepada fakir miskin, kaum kerabat dan untuk memerdekakan hamba juga untuk orang yang berjihad di jalan Allah serta untuk bekal orang yang sedang dalam perjalanan dan menjadi hidangan untuk tetamu. Orang yang mengurusnya boleh makan sebahagian hasilnya dengan cara yang baik dan boleh memberi makan kepada temannya dengan sekadarnya.”

Perbuatan Umar r.a kemudiannya disusuli oleh seorang sahabat Nabi dari Bani Najjar bernama Abu Talhah al-Ansari r.a. Beliau mewakafkan kebun kesayangannya yang diberi gelaran Bairuha. Ini disusuli oleh beberapa orang sahabat lain yang mewakafkan harta mereka di jalan-Nya. Abu Bakar r.a. mewakafkan sebidang tanahnya di Makkah untuk kegunaan keturunannya yang bertandang ke kota suci itu. Muaz bin Jabal r.a mewakafkan rumahnya yang dikenali dengan nama Darul Ansar. Abdullah bin Umar, Zubair bin Awwam, Anas bin Malik, Uthman bin Affan, Abdul Rahman bin Auf dan Ummul Mukminin Aishah r.a turut mewakafkan harta mereka di jalan-Nya.

Pada satu ketika, Nabi s.a.w turut berwakaf tanah seorang sahabat bernama Mukhairik r.a selepas beliau syahid dalam Perang Uhud. Sebahagian keuntungan kebun diberikan kepada keluarga Mukhairik sebagai kegunaan nafkah mereka manakala bakinya digunakan untuk pembiayaan senjata, kuda perang dan kepentingan umat Islam. Para ulama menyifatkan peristiwa ini juga sebenarnya satu lagi bentuk wakaf. Selepas kewafatan Rasulullah s.a.w dan perlantikan Abu Bakar r.a sebagai khalifah, kebun tersebut tidak diberikan kepada keluarga Nabi dan sebahagian keuntungan tidak lagi diberikan kepada mereka. Selepas Umar r.a menjadi khalifah, beliau menyerahkan pengurusan kebun kepada Ali bin Abi Talib dan Abbas bin Abdul Mutalib r.a. Namun selepas Umar menyedari kedua-duanya berbeza pendapat, beliau tidak membahagikan pengurusan kebun kepada kedua-duanya kerana bimbang ia akan menjadi harta warisan. Untuk mengelak isu tersebut dari berlanjutan, beliau mengarahkan kebun tersebut diserahkan semula kepada pengurusan Baitulmal.

Semasa pemerintahan Umar juga turut menyaksikan kewujudan institusi wakaf pendidikan yang dikenali sebagai kuttab. Kuttab yang diambil dari perkataan taktib yang bermaksud menulis merupakan pusat pendidikan awal untuk mempelajari kemahiran menulis dan membaca sama ada di masjid atau di tempat lain. Kanak-kanak miskin tidak perlu membayar yuran pengajian manakala selebihnya dikenakan yuran. Pemerintahan Al-Faruq turut menyaksikan perluasan tanah wakaf termasuk tanah-tanah yang dibebaskan hasil usaha perluasan wilayah di beberapa negara seperti Iraq, Syam dan Mesir. Selepas bermesyuarat dengan Majlis Syura, mereka berpandangan tanah-tanah pertanian dari wilayah-wilayah itu tidak boleh diberikan kepada tentera-tentera yang berjuang membebaskan wilayah itu. Dengan mengambil kira firman-Nya dalam ayat 7-10, Surah Al-Hasyr, beliau berpandangan tanah tersebut seharusnya dijadikan wakaf demi kepentingan umat Islam dan generasi seterusnya. Mana-mana petani yang mahu mengerjakan tanah berkenaan akan dikenakan pajak yang dikenali sebagai pajak bumi.

Selepas pemerintahan Khulafa’ Ar-Rashidin, institusi wakaf berkembang dan diperkenalkan dalam pelbagai bentuk. Semasa era pemerintahan Khalifah Hisham bin Abdul Malik, seorang kadi Mesir bernama Taubah bin Ghar al-Hadrami amat tertarik dengan soal pengembangan wakaf. Untuk melicinkan lagi soal pengurusan dan pentadbiran wakaf, Taubah mencadangkan pembentukan sebuah lembaga wakaf sendiri di bawah pengawasan hakim. Lembaga seumpamanya ini ditubuhkan buat kali pertama di Mesir untuk pengurusan wakaf di wilayah berkenaan. Selepas Mesir, Taubah turut bertanggungjawab menubuhkan lembaga wakaf sama di Basrah, Iraq. Memandangkan lembaga ini diletakkan di bawah pengawasan jabatan kadi, ini membantu wakaf diuruskan dnegan baik dan hasilnya diserahkan kepada yang berhak dan memerlukan.

Semasa era kerajaan Abbasiyah di Mesir pula, wujud satu lembaga wakaf dikenali sebagai Shadr al-Wuquf. Lembaga ini bertanggungjawab dalam soal pengurusan wakaf dan memilih individu bertanggungjawab untuk mengelola tanah wakaf. Semasa era ini juga, hampir semua tanah pertanian menjadi harta wakaf, dikendalikan oleh negara dan menjadi milik Baitulmal. Semasa pemerintahan Salahuddin al-Ayyubi, tanah-tanah wakaf milik negara ini diserahkan kepada yayasan agama dan sosial untuk dimanfaatkan. Amalan ini sebenarnya dimulakan pada zaman pemerintahan Fatimiyyah dan diteruskan pada zaman baginda. Bagaimanapun dari segi hukum, ia masih lagi menimbulkan perbezaan pendapat dalam kalangan para ulama. Tanah-tanah ini dimanfaatkan untuk tujuan pendidikan di mana ia digunakan untuk mengembangkan lagi mazhab-mazhab Ahli Sunnah Waljamaah seperti Syafie, Hambali dan Maliki.

Semasa era kerajaan ini juga, ia merupakan satu tempoh yang digelar Zaman Keemasan Islam. Antara institusi yang dibina di atas tanah wakaf ialah Perpustakaan Baitul Hikmah semasa pemerintahan Khalifah Harun ar-Rasyid. Perpustakaan tersebut menjadi pusat penterjemahan pelbagai jenis karya dari timur dan barat seperti Yunani, Rom, Suryani dan Ibrani kepada Bahasa Arab. Selain itu, ia turut berperanan sebagai pusat pengajian ilmu dan penulisan karya-karya ilmiah. Ia menjadi tumpuan ramai tokoh ilmuan ketika itu seperti Jabir ibnu Hayyan, al-Kindi dan al-Khawarizmi. Semasa pemerintahan Khalifah al-Makmun pula, baginda bertanggungjawab menubuhkan badan-badan wakaf untuk pembiayaan pendidikan. Universiti Nizamiyyah turut ditubuhkan semasa era ini dengan tujuan menyebarluaskan lagi ajaran Ahli Sunnah Waljamaah. Universiti yang ditubuhkan oleh menteri Abbasiyah berbangsa Saljuk bernama Nizam al-Muluk diasaskan pada tahun 459 Hijrah bersamaan 1066-1067 Masihi. Selain Universiti Nizamiyyah, beliau bertanggungjawab menubuhkan pelbagai institusi pendidikan lain dengan segala kemudahannya dibiayai dari wakaf pendidikan seperti perpustakaan, gaji para guru dan biasiswa pelajar-pelajar terpilih.

Di Andalusia pula (Sepanyol moden), Cordoba menjadi tumpuan ramai ketika itu kerana ia mempunyai sebuah institusi pendidikan terbesar di dunia dengan menawarkan pelbagai kursus kepada para penuntut. Berikutan ia menjadi tumpuan para pelajar sama ada beragama Islam atau bukan beragama Islam, ia menjadi tempat percambahan dan pengembangan idea dalam pelbagai bidang. Idea penubuhan dan pembinaan institusi ini digerakkan oleh khalifah Bani Umayyah di Andalusia, Abdul Rahman III. Selain Universiti Cordoba, Universiti Granada atau Madrasah An-Nasiriyyah turut menjadi tumpuan kerana menawarkan kursus dalam bidang seperti undang-undang, perubatan dan falsafah.

Semasa era Dinasti Mamluk pula, institusi wakaf menjadi tulang belakang sektor ekonomi Mesir. Meskipun tidak diketahui apa sumbangan mereka terhadap institusi ini, mereka dikatakan bertanggungjawab merangka perundangan wakaf semasa era pemerintahan Sultan Az-Zahir Baybers. Penggubalan undang-undang ini dibuat menerusi pemilihan empat kadi dari empat mazhab Ahli Sunnah Waljamaah. Berdasarkan undang-undang itu, wakaf dibahagi kepada tiga iaitu pendapatan negara dari hasil wakaf yang diberi pemerintah kepada orang yang dianggap berjasa, wakaf membantu pengurusan dua tanah suci (Makkah dan Madinah) dan kepentingan umum.

Semasa pemerintahan kerajaan Turki Uthmaniyyah, apabila ia dapat meluaskan wilayah jajahannya hingga ke Semenanjung Tanah Arab pada abad ke-15, ia sebenarnya membantu melicinkan lagi proses reformasi undang-undang wakaf. Semasa era pemerintahan Uthmaniyyah atau lebih tepat 1280 Hijrah, mereka menggubal undang-undang pembukuan perlaksanaan wakaf. Antara fasal yang terkandung dalam undang-undang tersebut ialah catatan wakaf, pensijilan wakaf, cara pengurusan wakaf, bagaimana mencapai tujuan wakaf dari segi pentadbiran dan undang-undang. Tujuh tahun selepas itu, satu lagi undang-undang digubal yang menjelaskan status tanah kekuasaan Turki Uthmaniyyah dan status tanah wakaf. Menerusi undang-undang ini, ia membantu negara-negara Arab menguruskan tanah wakaf dan ia masih dipraktikkan sehingga kini.

Tidak ramai tahu impak wakaf bukan saja dirasai dalam bidang pendidikan, ia juga dirasai dalam pelbagai bidang lain. Dalam bidang kesihatan misalnya, perkhidmatan kesihatan, pembinaan hospital dan pembayaran gaji staf diuruskan oleh sistem wakaf. Selain berperanan sebagai pusat kesihatan, hospital turut berfungsi sebagai sebuah universiti perubatan. Antara hospital sebegini yang wujud ialah Hospital An-Nuri di Damsyik, Syria. Hospital ini menjadi saksi penemuan proses peredaran darah dalam tubuh manusia oleh Ibnu Nafis.

Kepelbagaian fungsi wakaf dapat dilihat sepanjang lipatan sejarah tamadun Islam itu sendiri. Selain bertanggungjawab menyediakan utiliti seperti bekalan air dan rumah persinggahan musafir, ada satu wakaf yang tidak diketahui iaitu wakaf zaujah ghadibat (wakaf untuk isteri yang sedang marah). Nampak lucu tetapi wakaf sebegini bertujuan membiayai pusat terapi yang didiami isteri selepas bertengkar dengan suami mereka. Selepas situasi rumahtangga yang tegang kembali tenang dan harmoni, mereka akan duduk di bawah satu bumbung semula. Menurut catatan Ibnu Battuta, selain pusat terapi, ada juga wakaf diwujudkan untuk rumah pengantin baru, pakaian untuk warga emas, makanan haiwan untuk musim sejuk dan modal latihan kemahiran.

Institusi wakaf turut memberi impak besar terutama di tanah besar Eropah. Malah tidak mengejutkan bila sistem ini memberi inspirasi kepada penubuhan sistem pembiayaan di beberapa tempat. Terima kasih kepada sistem itu, ia membawa kepada penubuhan beberapa institusi ilmu ulung dunia seperti Universiti Harvard dan Universiti Oxford. Siapa sangka dengan wakaf, ia sebenarnya memberi kesan yang bukan sedikit kepada perkembangan tamadun dunia.

SUMBER


Psikologi Orang Yang Tak Mahu Patuh Lockdown

Pernahkah anda terfikir “Mengapalah begitu ramai rakyat Malaysia yang susah nak ikut peraturan dan ingkar perintah?” Terutamanya di musim Covid-19 ini yang sedang menggila ini. Bukankah sesuatu perkara itu lebih senang dilakukan dalam kumpulan?

Seorang jurutera pertanian dari Perancis, Maximillian Ringelmann (1913) ingin mengkaji pencapaian individu berbanding kumpulan. Dia menyuruh peserta lelaki menarik tali selama 5 saat, kemudian dia mengukur jumlah daya yang dikeluarkan untuk menarik tali tersebut mneggunakan dynamometer. Eksperimen itu diulang pula kepada perserta kumpulan yang terdiri daripada 7 orang, kemudian, 14 orang.

Dia mendapati bahawa apabila ditarik seorang diri, daya yang dikeluarkan ialah 85.3 kg. Apabila ditarik seramai 7 orang ialah sebanyak 65.0kg dan ketika ditarik oleh 14 orang pula 61.4 kg. Beliau perasan bahawa apabila ditarik tali secara berkumpulan, setiap orang hanya akan keluarkan daya yang sedikit. Dalam erti kata lain, setiap orang akan menjadi malas apabila berada dalam kumpulan, berbanding berada seorang diri.

Perkara ini dipanggil “Ringelmann Effect” iaitu kecenderungan setiap individu menjadi kurang produktif (baca :pemalas) apabila berada dalam kumpulan. Dalam sains, perkara ini juga dipanggil sebagai social loafing atau kemalasan sosial.

Berbalik kepada persoalan ingkar perintah Kawalan Pergerakan tadi, kenapa perkara ini berlaku?

Sebabnya semua orang nak mudah, dan ambil mudah. Mengapa kita perlu bersusah payah apabila ahli lain dapat melakukannya, terutamanya apabila tiada siapa yang perasan?

Hakikatnya, kita semua melakukan perkara ini tanpa kita sedari. Atau sekurangnya mesti pernah terlintas “Takpe, aku sorang je tak buat, orang lain dah ramai yang buat..” Betul bukan?

Kemudian satu persoalan lagi timbul, apakah yang menghalang kita daripada melakukan sesuatu perkara, dan membiarkan orang lain berusaha keras? Jawapannya adalah akibat.

Kita tidak mudah nampak sesuatu akibat daripada perbuatan kita itu tadi, dan perkara yang dilakukan secara berkumpulan juga susah mengenal pasti individu manakah yang bermasalah. Jadi, selagi kita boleh menjadi “malas” dalam komuniti tanpa diketahui orang lain, selagi itulah kita akan cenderung melakukannya.

Kesimpulan dari eksperimen Ringelmann tadi, tingkah laku manusia adalah berbeza semasa dalam kumpulan dan semasa bersendirian. Kelemahan dalam kumpulan dapat dipertimgkatkan dengan melibatkan ahli semaksimum yang mungkin. Cari ahli-ahli yang pasif dan kejutlah mereka dari tidur yang panjang!

Untuk menentang wabak ini, setiap orang harus rasa kebersamaan. Dan setiap orang adalah penting dan ada peranan.

Ayuh!

#kitajagakita


Satelit Semulajadi Setiap Planet Dalam Sistem Suria

Selain bulan yang menjadi satelit semulajadi untuk bumi , planet lain juga mempunyai satelit semulajadi

setiap planet mempunyai jumlah satelit semulajadi yang berbeza .

Saiz satelit semulajadi juga berbeza setiap satu nya . Ada yang besar , ada juga yang kecil .

Jom kita kenali senarai satelit semulajadi UTAMA bagi setiap planet :

Bumi ~
– bulan

Marikh ~
– phobos
– deimos
..

Musytari ~
– ganymede
– callisto
– io
– europa

Zuhal ~
– titan
– rhea
– dione
– lapetus
– tethys
– enceladus
– mimas
– phoebe
– hyperion

Uranus ~
– titania
– oberon
– umbriel
– ariel
– miranda
– puck

Neptune ~
– triton
– proteus
– nereid

Dari segi saiz , Bulan kita berada pada kedudukan TOP 5 ? .
..
1) Ganymede
2) Titan
3) Callisto
4) Io
5) bulan
..
Ganymede merupakan satelit semulajadi terbesar dan di ikuti Titan . saiz ganymede dan titan lebih besar daripada planet utarid .

..
Wallahu A’lam

..
– Syah –


Murasaki Shikibu: Penulis Novel Pertama Dunia

Murasaki Shikibu (紫 式部), atau Lady Murasaki
adalah penulis novel, pemuisi, dan pembantu peribadi diraja (lady-in-waiting)
di istana pada fasa Heian, iaitu Zaman Kebudayaan dan Kesusasteraan Jepun (794
– 1185 Masihi). Nama sebenar Murasaki adalah Fujiwara no Kaoruko (藤原 香子) tetapi nama Murasaki digunakan semasa beliau berkhidmat sebagai pembantu
peribadi diraja

Murasaki adalah tokoh wanita terpenting dalam bidang sastera
Jepun kerana beliau menghasilkan novel tertua di dunia iaitu The Tale of Genji  (Genji Monogatari) yang diterbitkan pada
1000.

ZAMAN AWAL MURASAKI

Murasaki lahir pada 973 di kota Heian, Jepun dan pewaris
keluarga Fujiwara (keluarga samurai berpengaruh) yang diturunkan oleh pewaris
pertama pada kurun ke-9 Masihi, Fujiwara no Yoshifusa. Sebelum kelahirannya,
keluarga Fujiwara menguasai politik Jepun fasa Heian melalui perkahwinan
anak-anak perempuan dengan para putera diraja. Datuk Murasaki iaitu Fujiwara no
Kanesuke adalah ketua puak Fujiwara yang membawa keluarganya ke kelas tertinggi
dalam kalangan kerabat diraja. Selepas kelahiran Murasaki, keluarga Fujimura
mulai hilang pengaruh dan kelas keluarga itu turun kepada kelas gabenor daerah.

Walaupun keluarga Fujimura hilang kekuasaan politiknya,
namun mereka mempunyai reputasi dalam kalangan sasterawan kerana moyang dan
datuk Murasaki adalah pemuisi disegani ramai. Moyangnya, Fujiwara no Kanesuke
mempunyai 56 buah puisi termasuk 13 buah puisinya dalam Twenty-one Imperial Anthologie, Collection of Thirty-six Poets dan  Yamato
Monogatari. Ayahnya, Fujiwara no Tametoki belajar di Akademi Kerajaan
(Daigaku-ryo) dan menjadi ahli akademik klasik Cina dan pemuisi yang terkenal. Tametoki
juga pernah menjawat jawatankerajaan dari 996 hingga 1080. Ibu Murasaki telah
meninggal dunia ketika baru saja Murasaki dilahirkan. Maka, dia tinggal bersama
ayahnya dan adik lelaki bernama Nobunori bersama adik perempuan yang Murasaki
rapat.

Nama Murasaki sebenarnya unik jika kita mengkaji lebih
mendalam tentang sistem gelaran penjawat dalam istana pada fasa Heian. Pembantu
peribadi diraja diberi nama yang merujuk kepada pangkat atau gelaran dari
saudara lelaki. Jadi, Murasaki merujuk kepada ‘Shikibu-shō’, gelaran bapa
Murasaki ketika beliau berkhidmat sebagai Menteri Upacara. Nama Murasaki juga
merujuk kepada warna violet yang hadir dari pohon wisteria.

Sedang Murasaki membesar, Jepun pada fasa ini mengalami
proses pengasingan setelah Jepun menerima pengaruh China dari Dinasti Tang.
Pada abad ke-9 dan ke-10 Masihi, Jepun telah menghasilkan sistem abjad baru
iaitu Kana, berevolusi dari bahasa Cina namun sistem ini hanya golongan wanita
saja yang mengamalkannya, manakala golongan lelaki meneruskan penggunaan bahasa
Cina kerana lelaki diperlukan untuk menjawat sebarang jawatan di istana. Jadi
tidak hairanlah pada zaman itu Kana dipanggil sebagai ‘bahasa wanita’.

Maka adik lelaki Murasaki harus mempelajari bahasa Cina
untuk memperoleh jawatan tersebut tetapi Murasaki secara tidak sengaja
mendengar pembelajaran adiknya dan serta-merta menjadi mahir mengamalkan bahasa
klasik China. Murasaki sendiri mengaku bahawa dia menjadi mahir dengan hanya
mendengar adiknya berbahasa Cina tapi ayahnya berkata Murasaki cuma ‘bernasib
baik’ dan merasa sesal mengapa Murasaki tidak dilahirkan sebagai lelaki. Dari
sini, Murasaki belajar kesusasteraan Cina bersama adiknya serta belajar muzik,
kaligrafi, dan puisi Jepun.

MURASAKI DI ALAM
DEWASA

Bangsawan wanita Heian ketika dewasa mengalami kehidupan
yang ketat dengan undang-undang sosial, iaitu dilarang bergaul dengan golongan
lelaki selain saudara terdekat dan keluarga sendiri. Begitu juga dengan Murasaki,
hanya berbual dengan sesiapa yang berjantina wanita, ayah dan adik lelakinya.
Dikatakan dia pernah bertukar puisi dengan rakan wanitanya. Biasanya bangsawan
wanita apabila mencapai umur baligh harus berkahwin tetapi tidak bagi Murasaki.
Dia tetap tinggal di kediaman ayahnya sehingga berumur 25 tahun atau
(berkemungkinan) mencapai umur 30 tahun.

Tahun 998 barulah Murasaki berkahwin dengan kawan ayahnya bernama Fujiwara no Nobutaka. Nobutaka bekerja sebagai ahli birokrasi dalam Kementeria Upacara dan dia mempunyai reputasi dengan berpakaian menjolok mata dan pandai menari. Walaupun Nobutaka menjadi suami Murasaki, perwatakannya yang kuat bersosial menjadikan dia mempunyai hubungan intim dengan ramai wanita selain Murasaki.

Tidak pasti apakah status sebenar perkahwinan mereka namun ada dua pendapat dari dua orang sasterawan bernama Richard Bowring dan Haruo Shirane. Menurut Bowring, perkahwinan Murasaki bahagia kerana suaminya mendapat kekayaan setelah berkahwin walaupun jawatannya cukup untuk bahagiakan pasangan ini. Manakala pendapat Haruo Shirane berbeza melalui kajian ke atas puisi Murasaki. Ada sesetengah puisi menunjukan secara tidak langsung Murasaki membenci suaminya yang kaki perempuan.

Hasil perkahwinan mereka, lahirnya anak perempuan bernama Kenshi
pada 999. Dua tahun kemudian suaminya meninggal dunia kerana penyaki cholera.
Murasaki kemudian menjaga anak tunggalnya dengan bantuan para pembantu rumah.
Di sini Murasaki banyak meluangkan masa membaca kisah-kisah romantic seperti The Tale of the Bamboo Cutter dan The Tale of Ise. Para sejarahwan
berpendapat tempoh Murasaki sebagai balu adalah tempoh yang tepat di mana dia
menulis novel pertamanya, The Tale of
Genji.

Mengikut lagenda, Murasaki pergi ke Ishiyama-dera di sekitar kawasan Tasik Biwa. Tempat yang dia pergi ini memberikan inspirasi kepadanya untuk menulis novel sambil memandang keindahan bulan. Bagi sejarahwan pemergian Murasaki ini tidak benar namunartis Jepun tetap ingin menggambarkan kebenaran pemergian Murasaki dengan membayangkan Murasaki berada di Kuil Ishiyama dan merenung bulan untuk mencari idea penulisannya.

Bab demi bab novel telah Murasaki siapkan dan berkongsi kepada kawan wanitanya. Rakannya itu kemudian membuat salinan baru kisah Murasaki dan sebarkan kepada warga lain. Dari penyebaran salinan bab novel inilah Murasaki mendapat reputasi sebagai penulis novel. Masuk unur 35 tahun, Murasaki mendapat jawatan sebagai pembantu peribadi diraja  (nyōbō).

KEHIDUPAN SEBAGAI PEMBANTU
PERIBADI DIRAJA

Ketika Murasaki berkhidmat sebagai pembantu peribadi diraja, Jepun mencapai fasa Heian yang kemuncak pada abad ke-11 Masihi. Populasi Kyoto iaitu ibu kota Jepun ketika itu mencapai 100,000 orang. Dalam kesusasteraan, emosi pengkarya diluahkan melalui pengunaan seni tekstil, wangian, kaligrafi, kertas berwarna, puisi, dan kombinasi warna pakaian mengikut mood dan musim.

Pengkarya yang tidak berbuat demikian akan hilang kepopulariti terutamanya mereka yang berkhidmat di istana. Bangsawan wanita Heian ketika itu terkenal dengan cara mereka bermekap: memanjangkan rambut hingga ke lantai, memutihkan kulit, dan menghitamkan gigi – termasuk mempunyai hubungan intim, menulis puisi dan diari. Lambakan puisi dan diari milik bangsawan wanita inilah menjadi manuskrip sastera Jepun terpenting yang pernah mereka miliki.

Murasaki berkhidmat di bawah ratu Shōshi, salah satu harem Maharaja Ichijō. Sepanjang beliau berkhidmat, dia pernah mencatatkan tentang ‘budaya’ yang diamalkan oleh pembantu peribadi diraja dari diarinya. ‘Budaya’ itu adalah bersaing sesama mereka demi mendapat pengiktirafan yang seseorang itu adalah penulis terbaik dalam kalangan pembantu peribadi diraja.

Murasaki juga mempunyai pesaing iaitu Sei Shōnagon, pembantu peribadi diraja ratu Teishi, isteri sah Maharaja Ichijō dan pernah menulis buku The Pillow Book, buku tentang kehidupannya berkhidmat di bawah ratu Teishi. Persaingan yang mereka amalkan ini sebenarnya sihat. Ia tidak menunjukan siapakah penulis yang menang menulis bahasa yang menyentuh hati. Sebenarnya persaingan ini mendekatkan diri mereka untuk mengenali perwatakan masing-masing.

Murasaki pernah mengajar ratu Shōshi bahasa Cina kerana
minatnya terhadap seni lukis dan puisi China. Murasaki tiada masalah mengajar
kerana kecerdikannya memahami bahasa dari tanah besar namun mereka harus
belajar secara sembunyi kerana belajar bahasa Cina dalah kalangan wanita di
istana adalah taboo kerana bahasa ini adalah ‘bahasa lelaki’, lebih mudah bahasa
untuk lelaki menjawat jawatan kerajaan. Walaupun Murasaki tidak kisah mengajar
dan menulis dalam bahasa Cina, namun pendiriannya bahasa Cina harus tidak
diamalkan dalam urusan rasmi kerajaan kerana dia ingin mengutamakan budaya
Jepun dengan mengamalkan bahasa Kana (Jepun) secara umum.

Sepanjang Murasaki berada di istana, dia tidak berapa suka dengan kehidupan sebagai pembantu peribadi diraja ini. Dia sentiasa bermuka muram dan tidak ingin bergaul dengan sesiapa melainkan ratu yang dia berkhidmat dan seorang pembantu peribadi diraja yang menjadi kawan rapat Murasaki, Lady Saishō.

Tambahan pula, Murasaki tidak suka kebanyakan pegawai istana lelaki yang berwatakan lembab dan sentiasa mabuk setiap malam. Pernah Michinaga iaitu ketua Fujiwara yang berpengaruh di istana mengusik Murasaki dan ingin mengadakan hubungan intim dengannya tapi Murasaki menolak dengan menyindir Michinaga melalui puisi yang dia tulis kepadanya : You have neither read my book, nor won my love.

Murasaki lebih selesa berseorangan dan menulis sebanyak
mungkin diari tentang kerjanya.Pernah dia menulis tentang ketidakselesaan
berada dalam suasana di istana tempat dia tinggal. Tambahan lagi, dia menulis
tentang perlumbaan para pegawai berdarah Fujiwara untuk memperoleh pangkat
tertinggi dalam istana. Tapi Murasaki tidak berminat walaupun dia juga berdarah
Fujiwara. Tulisan-tulisan Murasaki tentang kehidupannya yang membosankan ini
dikumpul menjadi bab-bab baru novelnya yang dia mula tulis selepas kematian
suaminya.

AKHIR HIDUP MURASAKI

Setelah Maharaja Ichijō mangkat pada 1011, ratu Shōshi
keluar dari istana dan tinggal di kediaman Fujiwara yang bertempat di Biwa.
Murasaki juga tetap setiap bersama ratu tersebut berada di sana.

Murasaki kemudian meninggal dunia pada 1014 ketika berumur
41 tahun, walaupun sejarahwan masih berdebat akan tarikh sebenar kematiannya.
Berita ini mengejutkan ayahnya dan kemudian terpaksa balik ke Kyoto dari tempat
tugasannya di daerah Echigo. Anak perempuan Murasaki pula berkhidmat di istana
pada tahun 1025 sebagai ‘wet nurse’ iaitu jururawat yang bertugas menyusu dan
menjaga anak diraja di bawah pemerintahan Maharaja Go-Reizei. Dia juga menjadi
terkenal sebagai pemuisi yang menggunakan nama Daini no Sanmi.

KARYA-KARYA MURASAKI

Murasaki menulis diari sejak pertama kali berkhidmat di
istana. Pengetahuan kita terhadap dirinya dan pengalaman kerjanya ditulis dalam
diari tersebut dalam tempoh 1008 hingga 1010. Isi kandungan diarinya adalah
mengenai hubungannya dengan pembantu peribadi diraja lain, gangguan Michinaga,
peristiwa kelahiran anak lelaki ratu Shōshi. Kemudian diari tersebut diserap
dalam bab-bab baru The Tale of Genji.

Karya seterusnya adalah Poetic Memoirs, iaitu kumpulan puisi Murasaki sebanyak 128 buah
puisi. Karya asalnya telah hilang namun puisi-puisinya disebar melalui mulut
rakyat kemudian dikumpulkan bersama. Sesetengah puisi berkonsepkan cinta,
berkemungkinan luahan Murasaki kepada suaminya namun puisi ini cumalah suatu
percubaan Murasaki untuk menulis bait-bait cinta. Ada juga puisi mengenai
kematian adik perempuannya, lawatan ke daerah Echizen bersama ayahnya, dan
puisi untuk ratu Shōshi. Orang yang bertanggungjawab membukukan puisi-puisi ini
adalah Fujiwara no Teika dan diterbit pada 1206. Ini saja buku yang boleh
dikatakan asli dalam koleksi tulisan Murasaki.

Karya seterusnya yang terkenal adalah The Tale of Genji, 3 bahagian novel sebanyak 1100 helai muka surat
dan 54 buah bab yang mengambil masa berdekad untuk siapkannya. Novel ini
mengisahkan tentang anak maharaja Jepun purba bernama Hikaru Genji yang
mengalami kehidupan perit selepas dia ‘dibebaskan’ ayahandanya dari istana
kerana masalah politik. Sebenarnya kisah Genji ini secara tidak langsung
merujuk kepada kehidupan Murasaki.

Bab-bab terawal ditulis semasa Murasaki berkeluarga dan
selepas kematian suaminya. Kemudian bab seterusnya diteruskan ketika Murasaki tinggal
di istana sebagai pembantu peribadi diraja sehingga tamat. Michinaga yang
melihat potensi Murasaki sebagai penulis sastera, membekalkan berus dan dakwat
kepada Murasaki, beserta ahli kaligrafi yang membantu Murasaki menyiapkan
novelnya.

Helen McCullough, ahli Akademis US yang mengkaji sejarah
Jepun menyifatkan novel Murasaki sebagai karya yang agung kerana novel ini
adalah novel pertama yang menjelaskan secara mendalam mengenai hubungan sesama
manusia, budaya yang hadir dalam istana pada fasa pertengahan Heian, cinta dan
kebahagiaan. Kepekaan perasaan orang lain dalam hubungan menjadikan novel ini
menarik dibaca menurut McCullough.

Kini, karya-karya Murasaki menjadi rujukan terpenting bagi
sejarahwan dan sasterawan bagi memahami evolusi bahasa Jepun semasa fasa Heian
yang diusahakan oleh pengkarya-pengkarya sastera Heian. Murasaki juga menjadi
kenangan orang Jepun sebagai novelis pertama dunia. Dalam mobile game FGO,
watak Murasaki  muncul sebagai Servant
kelas Caster. Murasaki dalam FGO memakai pakaian tradisional rasmi fasa Heian
iaitu Jūnihitoe, kimono kompleks yang mempunyai 15 – 20 helai lapisan kimono
yang hanya bangsawan wanita Heian memakainya. Watak ini juga mempunyai rambut
yang panjang hingga ke lantai, sesuai dengan karakter Murasaki sebagai
bangsawan Heian.

RUJUKAN:

Adolphson, Mikhael; Kamens, Edward and Matsumoto,
Stacie. Heian Japan: Centers and Peripheries. (2007). Honolulu:
Hawaii UP.

Bowring, Richard John (ed).
“Introduction”. in The Diary of Lady Murasaki. (1996).
London: Penguin.

Mason, R.H.P. and Caiger, John Godwin. A
History of Japan. (1997). North Clarendon, VT: Tuttle Publishing.

McCullough, Helen. Classical
Japanese Prose: An Anthology. (1990). Stanford CA: Stanford UP.

Mulhern, Chieko Irie. Japanese Women Writers: a
Bio-critical Sourcebook. (1994). Westport CT: Greenwood Press.

Waley, Arthur. “Introduction”. in Shikibu, Murasaki, The Tale of
Genji: A Novel in Six Parts. translated by Arthur Waley. (1960). New York:
Modern Library.


Bungisngis – Cyclops Dalam Masyarakat Filipina

Menurut mitos Yunani Kuno, terdapat sebuah kaum yang aneh – ia memiliki tubuh gergasi dan bermata satu di dahinya. Makhluk ini bernama Cyclops, yang membawa maksud ‘bermata bulat’. Dalam karya popular Homer yang berjudul Odyssey, wira bernama Odyssey bertempur dengan Cyclops yang bernama Polyphemus, anak kepada Dewa Poseidon dan Thoosa.

Walaupun legenda Cyclops ini berasal dari Eropah, mengapa Filipina yang terletak jauh di timur mempunyai legenda yang sama, di mana makhluk aneh itu dinamakan sebagai Bungisngis?

BUNGISNGIS: SEPUTAR MAKLUMAT YANG DIMILIKI

Dr. Maximo Ramos telah pun mengkaji mitologi Filipina sejak sekian lama dan pernah menerbitkan bukunya yang bertajuk ‘The Creatures of Philippine Lower Mythology’. Beliau menjelaskan bahawa dalam sebuah kisah legenda Batangsa, sejenis gergasi yang dikenali sebagai Bungisngis dirincikan sebagai ‘lelaki bertubuh besar yang sentiasa ketawa’.

Nama Bungisngis dikatakan berasal daripada kata ‘ngisi’, sebuah perkataan dalam bahasa Tagalog yang bermaksud, ‘menunjukkan giginya’. Makhluk ini juga mempunyai bibir yang besar hinggakan apabila ia memuncungkan bibirnya, ia boleh menutup seluruh mukanya. Kekuatan Bungisngis digambarkan menerusi kisah beliau menghambat tanduk seekor kerbau lalu melemparnya ‘jauh ke perusuk bumi’.

Bungisngis tinggal di dalam hutan dan pemakanannya sama sahaja seperti manusia, ia memakan apa sahaja terutamanya haiwan-haiwan mangsa yang bersesuaian dengan saiznya. Menurut legenda Batangsa, Bungisngis mendengar percikan api yang dihidupkan untuk memanggang daging seekor kerbau. Kemudian, setelah bertemu dengan penduduk yang memanggang daging tersebut, ia menginginkan bahagiannya. Lantas, Bungisngis pun memakan daging tersebut dengan lahap.

BUNGISNGIS: MENJEJAK ASAL-USULNYA

Sebenarnya, agak mudah untuk kita menjejak asal-usul makhluk legenda tersebut jika kita telusuri manuskrip Hikayat Ibalong. Manuskrip yang turut dikenali sebagai Handiong atau Handyong itu merupakan pecahan 60 perenggan dari epik penuh Bikol di daerah Bigol, Filipina. Epik tersebut dipengaruhi oleh kitab Ramayana dan Mahabrata pada era Srivijaya (abad ke-7 Masehi).

Di dalam Hikayat Ibalong, raksasa bermata satu itu dikenali sebagai Buring, manakala di dalam kitab Hindu pula, ia dikenali sebagai Kabandha. Selain itu, Biag ni Lam-ang, iaitu puisi legenda masyarakat Ilocano, Filipina juga turut dipengaruhi oleh legenda yang sama dari Ramayana dan Mahabrata.

Kita dapat melihat bahawa masyarakat yang memiliki kisah legenda tersebut telah menerima pengaruh India dan kita pun sedia maklum bahawa pengaruh Hindu-Buddha mencapai sehingga ke Borneo dan Semenanjung Melayu melalui perdagangan dan migrasi. Kajian DNA menunjukkan bahawa penghuni berbangsa India telah pun wujud di Kepulauan Filipina jauh sebelum kedatangan penjajah Sepanyol.

Oleh kerana itu, tidak mustahil sekiranya kisah-kisah legenda Bungisngis mempunyai pengaruh Hindu. Kisah Bungisngis juga mempunyai kemiripan dengan kisah-kisah legenda Borneo yang dicatatkan di dalam Filipino Popular Tales Collected and Edited with Comparatives Notes oleh Dean S. Fansler.

MENGHAYATI KISAH LEGENDA TIGA SEKAWAN FILIPINA – SI MONYET, ANJING DAN KERBAU

Pada suatu masa dahulu, terdapat tiga sahabat baik yang hidup bersama – Si Monyet, Anjing dan Kerbau. Mereka bertiga berasa bosan dengan kehidupan di kota, maka mereka pun pergi ke kampung untuk berburu. Dalam kesempatan itu, mereka turut membawa bersama bekalan seperti nasi, daging dan peralatan dapur.

Pada hari pertama, Si Kerbau tinggal di rumah untuk memasak makanan, supaya dua sahabatnya dapat menikmati makanan sekembali dari berburu. Setelah dua sahabat itu keluar berburu, Si Kerbau pun mula memanggang daging. Malangnya, bunyi percikan api panggangan itu didengari oleh Bungisngis yang berada di hutan.

Melihat keadaan tersebut sebagai peluang untuk mengisi perutnya yang sekian lama lapar, Bungisnis pun bertandang ke rumah Si Kerbau dan berkata, “Hai saudara, nampaknya kamu telah menyediakan makanan untuk aku.”

Si Kerbau membalas sapaan itu dengan membuat ser4ngan. Lantaran itu, Bungisngis pun naik berang dan menghambat tanduk Si Kerbau lalu menumbangkannya. Kemudian, Bungisngis menjamah daging pangging yang disediakan oleh Si Kerbau lalu melarikan diri.

Apabila Si Monyet dan Si Anjing pulang dari berburu, rumah mereka berada dalam keadaan berantakan dan Si Kerbau pula terbaring di lantai. Si Kerbau lantas memaklumkan kepada mereka bahawa ada seorang lelaki berbadan besar datang dan membelasahnya. Setelah itu, mereka bertiga melanjutkan aktiviti memasakmakanan dan melupakan kejadian tadi.

Bungisngis sekali lagi menyedari bahawa tiga sekawan itu sedang memasak makanan. Namun, beliau tidak berani untuk menceroboh buat kali kedua kerana mengetahui bahawa situasi tiga lawan satu tidak memberikan kelebihan buat dirinya.

Pada keesokan hari, Si Anjing tinggal di rumah untuk menyediakan makanan. Setelah makanan siap dihidangkan, Bungisngis tiba dan menuturkan kata-kata yang sama seperti semalam. Si Anjing naik berang terhadap tetamu tidak diundang itu, namun Bungisngis terus sahaja meny3rangnya tanpa ragu-ragu. Sebaik sahaja Si Anjing lunyai dibelasah, beliau berundur ke suatu sudut rumah dan membiarkan sahaja Bungisngis menghabiskan makanan.

Si Anjing sebetulnya boleh sahaja memanggil sahabat-sahabatnya dengan menyalak kuat, namun beliau khuatir akan dibvnuh oleh makhluk bengis itu. Tidak lama selepas Bungisngis beredar, Si Monyet dan Si Kerbau pun pulang. Mereka benar-benar naik angina kerana menyedari bahawa Bungisngis membuat onar sekali lagi.

Pada hari ketiga, giliran Si Monyet pula untuk tinggal di rumah. Sebelum mula memasak, Si Monyet menggali lubang di hadapan periuk. Selepas masakannya selesai, beliau meletakkannya ke dalam periuk. Maka semasa Bungisngis muncul buat kali ketiga, Si Monyet mempelawa dengan sopan, Tuan, makanannya sudah tersedia. Harap tuan dapat memakannya dengan senang hati.”

Bungisngis pun terus sahaja menerima pelawaan itu dan mula menjamah hidangan setelah mengambil tempat duduk di atas sebuah kerusi. Si Monyet memegang kaki kerusi tersebut dan denan beraninya menghumbang Bungisngis ke dalam lubang yang telah digali. Lantas, lekas sahaja beliau mengkambus lubang tersebut.

Apabila dua sahabatnya pulang, mereka pun bertanya kepada Si Monyet perihal Bungisngis. Pada mulanya, Si Monyet buat tidak endah. Namun setelah didesak banyak kali, Si Monyet pun membuka mulut dan menceritakan hal sebenar.

Maka, dua sahabat itu pun terus menghampiri lubang tersebut dan menggalinya dengan niat untuk melihat sama ada Bungisngis telah m4ti ataupun tidak. Namun malangnya, Bungisngis masih lagi hidup. Beliau langsung sahaja keluar daripada lubang itu dan membvnuh Si Kerbau dan Si Anjing. Si Monyet pula segera melarikan diri dengan memanjat pokok.

Bungisngis mengejar Si Monyet sambil berteriak, “Aku akan bvnuh kau!”

“Jangan bvnuh aku!” pujuk Si Monyet. “Aku akan serahkan jawatan aku pada kamu. Raja telah menugaskan aku untuk membunyikan loceng itu pada setiap jam,” sambil menunjukkan ke arah sebatang pokok.”

“Baiklah! Aku terima,” ujar Bungisngis. “Kamu duduk di sini sementara saya cari tahu jam berapak sekarang,” balas Si Monyet. Maka, si monyet pun menghilangkan diri dengan lama sehingga Bungisngis tidak boleh bersabar lagi. Lantas, Bungisngis pun menggoncangkan pokok tersebut tanpa menyedari bahawa terdapat sarang lebah di atas pokok itu. Maka, lebah-lebah itu pun meny3rang Bungisngis.

Bungisngis semakin berang. Beliau mencari semula Si Monyet dan menemukannya sedang bermain dengan ular Boa yang tidur. “Tak guna kau! Aku tidak mahu dengar dolah-dalih kamu lagi. Aku akan bvnuh kamu sekarang!”

“Tolonglah, jangan bvnuh aku. Kali ini, aku akan berikan kamu tali pinggang pemberian Raja sebagai tanda maaf,” pinta Si Monyet.

Sebaik sahaja melihat tali pinggang yang dimaksudkan oleh Si Monyet, Bungisngis langsung sahaja tertarik dengan warnanya dan meminta Si Monyet agar memakaikannya di pinggang beliau. Setelah selesai, Si Monyet pun mengejutkan ular Boa itu dengan mencubitkan. Begitulah kisah tamatnya riwayat Bungisngis dek lilitan ‘tali pinggang’.

RUJUKAN:

AswangProject. (8 November 2016). Bungisngis: Origins of the Philippine Cyclops.
https://www.aswangproject.com/bungisngis


Nuaiman: Sahabat Yang Masuk Syurga Dalam Ketawa

Zaman nabi, ada seorang sahabat bernana Nuaiman. Beberapa kali Nuaiman menemui Rasulullah kerana minum arak, dan beberapa kali itulah menyebabkannya dicambuk. Ini kisah menarik untuk kita belajar hikmah nabi mendidik sahabat.

Sampai satu masa, kalau minum arak, asyik muka Nuaiman jer. Apabila ada orang memanggil Nuaiman laknatullah depan nabi. Nabi melarang malah mengatakan sesungguhnya NuaIman mencintai ALLAH dan Rasul dan Rasul dan ALLAH mencintai Nuaiman.

Hari ini, bila ada orang disekitar kita membuat dosa, kita dah membenci tanpa berhikmah dalam berdakwah. Kita mencaci-maki para pendosa disekeliling kita. Hikmah nabi berdakwah terus hilang. Adab yang menjadi kebanggaan nabi turut lenyap.

Malah ada yang esktrim yang sanggup mengebom pusat maksiat, mendoakan mereka yang tersasar dari jalan ALLAH. Kata mereka, supaya lebih cepat ke neraka. Apa beza kita dengan iblis yang berusaha memasukkan kita ke neraka? Bukankah tugas kita sama-sama berdakwah menuju ke syurga?

Pernah suatu masa, Nuaiman pergi sembelih unta-unta rombongan dari Syam yang datang nak menjumpai Rasulullah. Nuaiman pergi sembelih daging unta tu sebab ada sahabat bergurau depan Nuaiman tentang daging unta yang berkualiti.

Lepas sembelih, Nuaiman pi lari sampai ke hujung Madinah. Bila nabi keluar dengan rombongan Syam tersebut, nabi bertanya angkara siapa. Sahabat petik nana Nuaiman. Umar diperintah untukcari cara gantikan unta-unta yang Nuaiman pergi sembelih, maka yang lain pi cari Nuaiman.

Yang rombongan Syam tu pulak datang jumpa nabi nak peluk Islam. Bayangkan baru nak peluk Islam, unta-unta depa habis kena semua kena sembelih. Nuaiman pulak jumpa seorang sahabat nabi dan memintak berlindung dekat ladang dia. Nuaiman mintak sahabat nabi tu berjanji tak dedahkan lokasi dia sembunyi walau kpd Rasullulah atas alasan dikejar orang jahat.

Sahabat tu bersetuju lah sebab dia tak sangka yang Rasulullah akan sampai ke hujung Madinah tempat lokasi persembunyian tu. Sahabat tu dah berjanji tak dedahkan lokasi Nuaiman. Tapi dia rasa bersalah nak menipu Rasulullah.

Sahabat tu sambil berkata dengan kuat yang mata dia tak melihat Nuaiman, tapi tangannya menjunjukkan tempat persembunyian Nuaiman. Maka tertangkaplah Nuaiman selepas buar onar sembelih unta orang. Tapi respon Rasulullah sangatlah hebat. Tak caci maki, tak ada menjatuhkan hukum.

Rasulullah siap bertanya kepada Nuaiman kenapa dia buat macam tu, Nuaiman jawab yang dia buat macam tu sahabat-sahabat yang bergurau dengan dia yang suruh buat. Nabi pun menyapu wajah Nuaiman yang berdebu akibat bersembunyi tu sambil tersenyum.

Kalau kita kat tempat Rasullulah, entah apa yang kita akan salahkan Nuaiman. Rasulullah sangat berhikmah dalam mendidik sahabatnya. Semoga kita juga mendapat hikmah yang sama.

Dan tak habis lagi kisah ni. Nuaiman masa ikut Saidina Abu Bakar ke Syam atas urusan meniaga, seorang sahabat ni diperintahkan untuk jaga harta makanan sementara Saidina Abu Bakar selesaikan urusannya.

Nuaiman masa lapar pi jumpa sahabat yang jaga makanan tu. Tapi sahabat tu tetap dengan amanah yang Abu Bakar berikan. Nuaiman tekad nak prank, kenakan sahabat tu. Dia pun pergi ke pasar dan cakap ada hamba untuk dijual.

Orang dipasar pun ikut arahan Nuaiman ke lokasi sahabat yang tengah jaga makanan. Mereka terus membawa sahabat tu untuk dilelong dan dijual walaupun sahabat tu berkali-kali mengatakan dia orang yang merdeka.

Nuaiman dapat dalam 20 dirham, ada riwayat lain cakap 100 dirham. Dengan duit tu, Nuaiman pi beli makanan, siap beli hadiah untuk Rasulullah. Masa makan, Abu Bakar pelik mana hilang seorang sahabat yang dia suruh jaga harta makanan.

Nuaiman dengan selamba cakap dia dah jual sahabat tu. Tambah satu lagi urusan Abu Bakar nak kena beli balik sahabat yang Nuaiman pi jual jadi hamba. Sampai ke Madinah, terus sahabat cerita kat Rasulullah. Tahu apa respon nabi? Nabi ketawa sampai nampak gigi garham.

Malah sejak hari tu, kalau ada rombongan lain yang sampai ke Madinah, nabi akan bercerita kisah hari tu kepada rombongan2 tersebut. Dan nabi ajar kita bahawa cara berinteraksi dengan manusia itu ada cara. Ada orang mampu dibentuk dan dididik dalam masa singkat. Ada perlukan masa

Dan sebab Nuaiman ni selalu buat nabi ketawa, ada riwayat hadis yang menceritakan bahawa Nuaiman akan masuk syurga dalam keadaan yang ketawa sebab dia suka membuatkan nabi ketawa.

Bayangkan nabi mampu mendidik insan seperti Nuaiman menjadi seorang ahli syurga. Sedangkan kita begitu sibuk menghukum orang lain masuk ke neraka kerana kita merasakan diri kita lebih mulia, kurang berdosa berbanding orang lain.

RUJUKAN:

Kisah Saidina Nu’aiman | Ustaz Don Daniyal. https://www.youtube.com/watch?v=-29_Cr6IB4s&t=642s

Full Kisah Lucu Nu’Aiman & Para Sahabat” Nabi 🤣 ~ Habib Ali All Kaff. https://www.youtube.com/watch?v=-qSOdK_DF98


Fakta-Fakta Menarik Mengenai Chess Yang Kita Semua Harus Tahu

1. Catur ialah permainan berbentuk strategi yang dimainkan 2 orang pemain di sebuah papan 64 petak dengan 16 buah catur untuk setiap orang. Terdapat 3 fasa dalam permainan catur iaitu pembukaan (opening), permainan pertengahan (middle game) dan pengakhiran (end game). Permainan yang rasmi atau formal akan dibekalkan jam mekanikal atau digital bagi setiap meja.

2. Catur dipercayai berasal dari permainan yang dipanggil ‘Chaturanga‘ yang dipercayai berasal dari India pada abad ke 6. Chaturanga adalah ayat Sanskrit yang merujuk kepada empat bahagian ketenteraaan India lama iaitu gajah, pasukan berkuda , kereta perang (pedati kuda) dan infantri.

3. Dari India, permainan ini tersebar ke Parsi. Apabila orang-orang Arab menakluki Parsi, catur telah diambil oleh dunia Islam dan kemudiannya merebak ke Eropah Selatan. Permainan catur yang dimainkan pada hari ni adalah permainan yang telah dmajukan eropah selatan. Permainan catur atau dalam bahasa arabnya ‘Shatranj’ telah diubah suai dan beberapa peraturan baru telah ditambah.

4. Perkataan “catur ataupun chess” itu sendiri berasal dari perkataan “Chaturanga”. Perkataan ‘checkmate’ berasal dari frasa Parsi, “shah mat” dimana membawa maksud “ Raja Telah Mati “.

5. Buku kedua yang pernah dicetak dalam bahasa Inggeris adalah berkaitan dengan catur. Papan catur yang pertama memperkenalkan warna terang dan gelap pada tahun 1090 di Eropah.

6. Jam catur mekanikal pertama dicipta oleh Thomas Wilson pada tahun 1883 dan telah disempurnakan oleh Veenhoff pada tahun 1900.

7. Pertandingan catur antarabangsa pertama diadakan pada tahun 1851 di London.
Permainan catur tertua direkodkan dalam sejarah adalah dari 900-an, di antara seorang ahli sejarah dari Baghdad dan muridnya.

8. Permainan catur juga umpama Matematik dan Sains. Terdapat beberapa formula dan teori untuk dihafal dan diterjemahkan melalui gerakan gerakan, lebih lebih lagi pada fasa permulaan. Antara nama nama strategi pada fasa permulaan (opening) ialah Scorch Opening, English Opening dan Spanish Opening. Antara variasinya pula ialah Dragon Variation dan Bird Variation. Terdapat ratusan, mungkin ribuan formula yang berbeza setiap lamgkah bagi strategi pembukaan atau permulaan permainan. FIDE iaitu Federation Internationale des Echecs atau Pertubuhan Catur Dunia telah ditubuhkan pada tahun 1924 di Paris, Perancis. FIDE menggunakan motto “Gens Una Sumus” dalam bahasa latin iaitu “We Are One People”.

9. Permainan catur juga memilik gelaran atau anugerah yang diiktiraf FIDE.Ianya bermula dengan Candidate Master (CM) , FIDE Master (FM), International Master (IM) dan yang tertinggi adalah Grandmaster (GM). Biasanya dalam bentuk yang ringkas, ia boleh digunakan sebagai gelaran seorang. Sebagai contoh Viswanathan Anand boleh digelar sebagai “GM Viswanathan Anand”. Gelaran ini dimulakan pada tahun 1950. Rusia mempunyai paling ramai pemain bertaraf Grandmaster melebihi dari mana-mana negara lain dengan berjumlah 15 6orang. Jerman adalah kedua dengan 61 dan Amerika Syarikat mengekori rapat dengan 60.

10. Berdasarkan ranking semasa, Russia menduduki tempat pertama dalam sukan catur diikuti Amerika dan China. India menduduki tempat ke 5 dan Israel pada tempat ke 12. Di rantau ASEAN, Vietnam menjuarai ranking dengan kedudukan ke 38 dan Malaysia menduduki tempat ke 77 dan Singapura menduduki tangga ke 62.

11. GM Magnus Carlsen yang berasal dari Norway menduduki tangga pertama dan diikuti oleh GM Wesley So (USA) dan Vladimir Kramnik ( Russia ). Antara pemain catur terbaik sepanjang zaman ialah Garry Kasparov dari Russia yang sekarang bertindak sebagai ahli politik berhaluan kiri. Beliau juga merupakan guru kepada pemain no 1 dunia.

12. Tidak ketinggal juga seorang lagenda berasal dari Amerika iaitu Bobby Fisher. Watak beliau dilakonkan dan diceritakan semula dalam filem “ Pawn Sacrifise” (2014) yang menampilkan Tobby Maguire sebagai Fisher. Fisher merupakan seorang yang anti-semitik ( walaupun mempunyai darah yahudi ) dan perjalanan hidup beliau sememangnya penuh dengan liku liku seperti ditangkap oleh pihak berkuasa dan berpindah randah disesebuah negara kerana mempunyai isu dengan kerajaan Amerika. Beliau hilang dari pandangan umum pada tahun 1992 dan meninggal pada tahun 2008 di Iceland.

13. Tahukah anda , seseorang pemain mampu bermain catur tanpa melihat papan catur ? permainan tersebut dipanggil “ blindfold game”. Pemain hanya akan berkomunikasi melalui ‘chess notation’ atau isyarat bagi pergerakan catur bagi bermain. Biasanya,pemain akan menggunakan seseorang untuk menggerakkan buah catur tersebut.


Pencarian Harta Karun Nabi Sulaiman A.S. Yang Hilang

Kekayaan Nabi Sulaiman a.s menjadi obsesi pengkaji sejarah sejak dahulu lagi. Dan ada yang mengadakan teori bahawasanya sesetengah daripada harta baginda masih tersembunyi dan menanti masa untuk ditemui semula.

Sebelum kita melihat perkara ini dengan lebih lanjut, ayuh kita meneliti terlebih dahulu skala kekayaan Nabi Sulaiman a.s. Kekayaan baginda sememangnya luar biasa dan dinyatakan dengan jelas dalam al-Quran.

Firman Allah s.w.t dalam ayat 16, Surah an-Naml, “Dan Nabi Sulaiman mewarisi (pangkat kenabian dan kerajaan) Nabi Daud dan (setelah itu) Nabi Sulaiman berkata: Wahai umat manusia, kami telah diajar mengerti bahasa pertuturan burung dan kami telah diberikan serba sedikit dari tiap-tiap sesuatu (yang diperlukan); sesungguhnya yang demikian ini adalah limpah kurnia (dari Allah) yang jelas nyata.”

Sementara dalam Book of Kings (salah satu komponen kitab Old Testament) pula menceritakan pada satu ketika, baginda menerima penghantaran emas berjumlah 666 talent atau 22 tan. Jika diterjemahkan dalam nilai emas hari ini, nilai tersebut ialah AS$1 bilion (RM4.13 bilion).

Dalam catatan yang lain, Book of Kings turut merekodkan takhta baginda diperbuat daripada gading dan diselaputi dengan emas, tiga paun emas digunakan untuk menghasilkan perisai baginda dan semua gelasnya diperbuat daripada emas. Ini menunjukkan kekayaan baginda tidak boleh disaingi mana-mana pemerintah pada ketika itu.

Antara harta Nabi Sulaiman a.s yang menjadi buruan ramai sehingga mencetuskan legenda ialah tabut/The Ark of the Covenant dan cincinnya dengan nama Tuhan diukir pada cincin berkenaan. Dikatakan menerusi cincin ini, baginda boleh memanggil jin untuk melakukan tugas yang diminta baginda.

Satu legenda yang paling terkenal membabitkan harta baginda ialah meja emasnya. Menurut legenda ini, ia dikatakan ditemui oleh Tariq bin Ziyad selepas berjaya mengetuai ekspedisi ket3nt3raan kerajaan Bani Umayyah di Andalusia pada tahun 711 Masihi. Mengikut rancangan, Gabenor Afrika Utara ketika itu Musa bin Nusayr sepatutnya bergabung dengan beliau di Jabal Tariq (kini Gibraltar) sebelum meny3rang kedudukan Visigoth di Semenanjung Iberia.

Tetapi Tariq tidak menunggu Musa dan berjaya mengalahkan pemerintah Visigoth, Roderick seterusnya men4klvk Toledo. Dalam kempen inilah, angkatan beliau menemui meja emas yang dikatakan dibawa dari Baitulmaqdis dan ia menjadi sebahagian daripada ghanimah (harta rampasan p3r4ng) mereka. Begitupun, cerita meja emas yang ditemui tersebar ke pelosok tempat dan diketahui Musa sebaik mendarat di Iberia.

Beliau mahukan meja emas tersebut agar boleh dibawa pulang ke Damsyik sebagai persembahan kepada khalifah Bani Umayyah ketika itu, al-Walid bin Abdul Malik. Perebutan meja tersebut tercetus sehingga mengakibatkan salah satu daripada kaki meja emas patah. Tidak mahu perkara ini diketahui oleh khalifah, Musa memerintahkan sebuah meja emas baru dibuat.

Bagaimanapun, Tariq tahu helah tersebut tidak akan berhasil. Ini kerana kualiti meja emas yang dihasilkan artisan tidaklah mencecah piawaian kualiti meja emas Nabi Sulaiman a.s. Justeru, tidak hairanlah apabila ia dibawa di hadapan al-Walid di Damsyik, baginda sedar meja yang patah itu sebenarnya diambil oleh Tariq terlebih dahulu dan meja yang dibawa Musa adalah palsu.

Mengikut legenda, beliau diberi ganjaran lumayan oleh pengganti al-Walid, Sulaiman sementara Musa pula dihukum kerana enggan mematuhi perintah baginda menyerahkan semua ghanimah kepada kerajaan. Selain itu, nama beliau terus pudar gara-gara nasib malang yang menimpa dua puteranya, Abdul Aziz dan Abdullah yang m4t1 semasa menjawat jawatan Gabenor Afrika Utara. Musa kembali ke rahmatullah pada musim haji 715-716.

Sementara dalam Tales of Alhambra yang dikarang Washington Irving, ada satu anekdot menarik dalam salah satu bab iaitu Legenda Putera Ahmed al-Kamel. Dalam bab tersebut, dikatakan tersembunyi sebuah permaidani yang diperbuat daripada sutera dalam perbendaharaan (baitulmal) Toledo dan boleh terbang di udara.

Irving mendakwa permaidani tersebut sebenarnya merupakan salah satu harta Nabi Sulaiman a.s yang hilang. Mengikut riwayat, permaidani ini digunakan oleh baginda yang membolehkannya tiba dengan pantas di sesebuah destinasi.

Perkara ini turut disebut dalam kitab Qala’id-al-Jawahir di mana Sheikh Abdul Qadir al-Jailani melihat sejadah terbang di udara semasa menyeberangi Sungai Tigris. Melihat kelibat sejadah itu di atas langit, beliau menyamakannya dengan permaidani terbang yang digunakan Nabi Sulaiman a.s semasa mengembara. Kisah permaidani terbang ini turut dicatatkan dalam kisah 1001 Malam.

Bagaimanapun, lokasi sebenar harta karun milik Nabi Sulaiman a.s tidak diketahui sehingga hari ini. Ini kerana selepas s3r4ngan Babylon ke atas Baitulmaqdis pada tahun 589 SM, s3r4ngan tersebut mengakibatkan kemvsn4han besar terhadap kota berkenaan. Sejak itu, ia tidak lagi dilihat sehingga hari ini.

Berdasarkan keterangan Treatise of the Vessels, sebahagian harta ini dikatakan berjaya dibawa keluar dari Baitulmaqdis termasuk tabut. Ini membawa kepada pelbagai teori ke mana harta-harta ini dibawa. Ada yang mendakwa ia dibawa lari ke Ethiopia dan ada juga yang mendakwa sebahagian harta tersebut telah dibawa ke tanah besar Eropah.

Bagi peminat siri dokumentari The Curse of Oak Island terbitan History, pasti sudah masak dengan pelbagai teori harta apa yang ditanam di pulau tersebut. Salah satu teori harta yang dikatakan ditanam di Oak Island ialah sebahagian harta karun Nabi Sulaiman a.s termasuk tabut dibawa lari oleh Kn1ghts Templar untuk menyelamatkan diri daripada kempen k3j4m Raja Philip IV dari Perancis.

RUJUKAN:

DHWTY. (2015). The Lost and Coveted Treasures of King Solomon. Ancient-Origins. https://www.ancient-origins.net/artifacts-other-artifacts/lost-and-coveted-treasures-king-solomon-004560


Kehidupan Tragis Algojo & Kerusi Elektrik

Di antara tahun 1913 sehingga tahun 1926, John Hulbert merupakan seorang algojo atau lebih dikenali sebagai pelaksana hukuman mati (executioner) bagi negeri New York, Amerika Syarikat.

Beliau adalah orang yang bertanggungjawab ‘menarik suis’, seterusnya menghantarkan sejumlah 2000 voltan yang akhirnya menyebabkan kematian 142 banduan menggunakan kerusi elektrik.

Selama beliau bertugas sebagai algojo, Hulbert dikatakan telah menerima pelbagai ancaman terhadap nyawa beliau. Perkara ini akhirnya menyebabkan Hulbert sentiasa membawa senjata api kemana-mana beliau pergi.

Apabila Hulbert ingin keluar makan di luar, beliau akan makan di restoran yang sama, memesan makanan yang sama, serta meminta untuk diambil pesanan oleh pelayan yang sama. Ini kerana Hulbert menjadi paranoid dan takut terhadap kemungkinan makanan beliau akan diracun oleh mereka yang tidak puas hati dan berdendam dengan beliau.

Kerjaya Hulbert sebagai algojo ini semakin lama semakin memberi tekanan kepada taraf kesihatan mental beliau. Walau bagaimanapun, beliau bertahan dengan segala tekanan, oleh kerana menerima bayaran yang tinggi iaitu kira-kira $150 dollar (sekarang $1000 dollar) untuk 1 perlaksanaan hukuman mati.

Masa berlalu, Hulbert dikenali oleh orang ramai sebagai “the man who walks alone”, oleh kerana beliau hidup bagaikan seorang pertapa yang berada di dalam dunia sendiri.

Tidak lama kemudian, iaitu pada tahun 1926, keadaan mental dan psikologi Hulbert semakin parah disebabkan oleh kerjaya ‘mengambil nyawa manusia’ itu. Beliau akhirnya berbuat keputusan untuk meninggalkan pekerjaan sebagai algojo buat selama-lamanya.

Kemuncak kepada tekanan psikologi yang dialami oleh Hulbert terjadi apabila beliau kematian isteri pada tahun 1929. Kemudian pada tarikh 22 Februari 1929, Hulbert bertindak mengambil nyawa beliau sendiri, dengan menembak dada kiri beliau. Tidak mati, Hulbert sekali lagi melepaskan tembakan ke arah kepala.

Bagaimana perlaksanaan hukuman mati menggunakan kerusi elektrik ini dijalankan?

Pertama sekali, pesalah akan dicukur kepala terlebih dahulu. Seterusnya beliau akan diikat dengan kemas pada kerusi. Ikatan berupa tali pinggang juga dikenakan pada bahagian dada, pangkal peha (groin), kaki dan tangan.

Kemudian, span yang dibasahkan sedikit akan diletakkan pada kepala sebelum dipasangkan topi besi yang mempunyai elektrod, menutupi bahagian kulit kepala yang dicukur serta dahi pesalah. Span tidak boleh terlalu basah kerana ia akan merosakkan litar, dan tidak boleh terlalu kering kerana akan menyebabkan rintangan, menyukarkan kematian yang cepat.

Elektrod tambahan kemudian diletakkan sedikit pelembap konduktor arus elektrik berbentuk gel, sebelum dipasangkan ke bahagian kaki pesalah yang dicukur terlebih dahulu untuk meminimakan rintangan. (untuk sentuhan terus dengan kulit).

Pesalah kemudian akan ditutup matanya.

Pasukan pemerhati kemudian akan keluar dari bilik hukuman mati, dan seterusnya memberi isyarat kepada algojo untuk menarik suis.

Sejurus tuas atau suis itu ditarik, ia akan menghantarkan sejumlah 500 sehingga 2000 voltan arus elektrik ke seluruh badan pesalah, dan dibiarkan selama 30 saat.

Setelah 30 saat berakhir, suis akan ditutup dan mayat pesalah akan dibiarkan sementara untuk beri masa ia ‘sejuk’ terlebih dahulu.

Kemudian, pakar perubatan akan datang memeriksa mayat pesalah sama ada jantungnya masih berdenyut atau tidak. Jika masih berdenyut, suis akan kembali dibuka sehinggalah pesalah benar-benar mati.

Keadaan pesalah semasa dan selepas dihukum mati.

Kebiasaannya, semasa hukuman sedang dijalankan, kedua-dua tangan pesalah akan menggengam kuat kerusi elektrik tersebut dan pergerakan ganas anggota badan akan berlaku. Kadangkala pergerakan-pergerakan ganas ini akan mengakibatkan keretakan pada tulang pesalah.

Tisu-tisu badan akan membengkak, pesalah juga akan terberak. Stim dan asap naik ke siling bilik hukuman dan akan ada bauan terbakar yang tidak enak akan muncul.

Berikut adalah penceritaan Hakim Mahkamah Agung William Brennan yang menyaksikan perlaksanaan hukuman mati menggunakan kerusi elektrik:

“Bebola mata pesalah kadangkala akan terkeluar daripada soketnya kemudian akan jatuh ke pipi. Pesalah kebiasaannya akan terberak, terkencing selain daripada muntah darah dan meleleh air liurnya. Keadaan tubuh badan pesalah pula bertukar seakan warna merah. Daging pesalah membengkak dan kulitnya meregang dan kelihatan seperti akan terkoyak. Saksi akan mendengar bunyian seolah-olah seperti ‘bacon’ yang sedang digoreng, sebelum bau daging yang terbakar menerjah hidung masing-masing.”

Semasa postmortem, mayat pesalah itu sangat panas sehingga akan menyebabkan lecuran apabila disentuh. Autopsi akan ditanggungkan sehingga mayat dan organ dalaman tersebut sejuk sepenuhnya.

Menurut Robert H.Kirschner (Deputy Chief Medical Examiner) daerah Cook, “Keadaan otak akan kelihatan seperti ia masak sepenuhnya dalam kebanyakan kes.”

RUJUKAN:

W. Ecenbarger, “Perfecting Death: When the state kills it must do so humanely. Is that possible?,” The Philadelphia Inquirer Magazine, January 23, 1994.

H. Hillman, “The Possible Pain Experienced During Executions by Different Methods,” 22 Perception 745 (1992).

J. Weisberg, “This is Your Death,” The New Republic, July 1, 1991.


Peralihan Kuasa Dan Pembentukan Kabinet

Sebuah kerajaan memerlukan masa yang panjang untuk dibentuk selepas sebuah peralihan. Sememangnya perpindahan kuasa antara dua parti akan menyebabkan pertembungan ahli mahupun ideologi. Selama satu penggal Malaysia menyelami prinsip-prinsip konservatif dari segi sosial dan liberalisme ekonomi. Mulai 10 Mei 2018, negara kita akan menghala kearah pembaharuan yang lain. Maka untuk sebuah rakit yang kini berada di pertemuan antara dua sungai, pelbagai perkara baru akan menelankan masa bagi mendapatkan kesesuaian.

Untuk memahami konsep peralihan kuasa, Amerika Syarikat harus dijadikan contoh. Negara tersebut mempunyai prinsip demokrasi yang dikongsi dua parti besar iaitu Demokratik dan Republikan. Maka Amerika Syarikat mempunyai pengalaman yang meluas tentang peralihan kuasa, satu perkara Malaysia boleh pelajari mulai hari ini. Terdapat beberapa pertandingan presiden yang boleh dijadikan contoh. Pada 4 November 2008, Amerika Syarikat mengharungi sebuah pilihanraya yang menyaksikan kemenangan Demokratik.

Tetapi calon presiden parti tersebut tidak menggantikan George W. Bush serta-merta. Berdasarkan perlembagaan, hanya kematian, perletakan dan perlucutan sahaja yang boleh membatalkan pentadbiran seorang presiden sebelum tamat tempohnya. Dalam pilihanraya sebelumnya, George W. Bush mendapat mandat yang akan meneruskan pentadbiran beliau sehingga 20 Januari 2009. Maka kemenangan Demokratik pada 4 November 2008 akan memulakan perkhidmatan Barack Obama hanya selepas tarikh tamat bagi George Bush.

Antara 4 November 2008 dan 20 Januari 2009 ialah 77 hari. Barack Obama mempunyai masa lebih daripada dua bulan untuk membentukkan sebuah kabinet. Sepanjang masa tersebut, beliau mengisikan jawatan-jawatan penting. Hillary Clinton diumumkan akan menjadi Setiausaha Negara (Menteri Luar Negeri) pada 1 Disember 2008 (hampir sebulan selepas kemenangan pilihanraya). Sebelum itu Timothy Geithner disahkan akan menjawat sebagai Setiausaha Kebendaharaan (Menteri Kewangan).

Barack Obama pula akan mengekalkan Robert Gates sebagai Setiausaha Pertahanan, juga pada 1 Disember 2008. Eric Holder dicalonkan sebagai Peguam Negara pada tarikh yang sama. Hanya pada 2 Februari 2009 (14 hari selepas pentadbiran bermula), barulah beliau mendapat sokongan majoriti sebanyak 75-21. Ini bermakna, Eric Holder disahkan jawatan 90 hari selepas kemenangan pilihanraya.

Tetapi Jawatankuasa Perdagangan menyaksikan penantian yang lebih lama. Barack Obama bergelut dengan senarai panjang calon beliau, terutamanya sekali apabila dua pilihan utama beliau mendapat penentangan. Gabenor Bill Richardson menarik diri daripada pencalonan pada 4 Januari 2009 selepas Biro Penyiasatan Persekutuan (FBI) mengesyaki tentang derma-derma politik beliau terima. Judd Gregg turut dihalang pada bulan seterusnya kerana pencalonan beliau akan mendapatkan sebuah majoriti besar daripada Demokratik.

Hanya pada 24 Mac 2009 barulah Gary Locke disahkan sebagai Setiausaha Perdagangan. Tugasan ini kosong selama 63 hari selepas pentadbiran bermula.

Pengalaman Amerika Syarikat menunjukkan kepentingan masa bagi pembentukan kabinet. Perlembagaan negara tersebut menjaminkan lebih daripada dua bulan untuk memudahkan peralihan kuasa yang sempurna. Namun dalam kesempurnaan yang disediakan ada saja kecacatan.

Maka jelas juga kenapa Dr Mahathir tidak dapat mengisytiharkan kabinet dalam masa tiga hari selepas memenangi Pilihanraya Umum Ke-14. Kejayaan beliau ialah peralihan kuasa pertama di Malaysia, yang mencetuskan pertembungan ideologi dan ahli. Sungguhpun begitu, The Patriots menyeru rakyat Malaysia memanjatkan doa supaya urusan beliau dipermudahkan. Bursa saham sudahpun menunjukkan pembukaan rendah akibat reaksi sementara. Kita harus berganding bahu untuk melicinkan sebuah peralihan kuasa yang sedang diteruskan.